
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 174 

11 Φεβρουάριου 2005 


ΑΠΟΦΑΣΕΙ Σ 

Αριθ. 10086 

Έγκριση Οργανισμού Εσωτερικής Υπηρεσίας της «ΔΗ¬ 
ΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ-ΑΠΟΧΕΤΕΥΣΗΣ 
ΔΗΜΟΥ ΦΙΛΙΠΠΩΝ (Δ.Ε.Υ.Α.Φ.)». 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθ. 7 του Ν. 1069/1980 «περί κινή¬ 
τρων για την ίδρυση των ΔΕΥΑ». 

2. Τις διατάξεις του Ν. 2218/1994, όπως τροποποιήθηκε 
μεταγενέστερα και ισχύει μέχρι σήμερα. 

3. Τις διατάξεις του άρθ.6 του Ν. 2307/1995 «περί προ¬ 
σαρμογής νομοθεσίας αρμοδιότητας ΥΠ.ΕΣ.Δ.Δ.Α.» 

4. Τιςδιατάξειςτου Νόμου 2503/1997«Διοίκηση, Οργά¬ 
νωση, Στελέχωσητης Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις». 

5. Την υπ’ αριθμ. 167/2004 απόφαση του Δημοτικού Συμ¬ 
βουλίου Φιλίππων «Περί έγκρισηςτου Ο.Ε.Υ. της ΔΕΥΑ Φι¬ 
λίππων». 

6. Την υπ’ αριθμ. 15/2004 απόφαση του Διοικητικού Συμ¬ 
βουλίου της Δημοτικής Επιχείρησης Ύδρευσης - Αποχέ¬ 
τευσης Φιλίππων, με την οποία ψηφίζει τον Ο.Ε.Υ. της. 

7. Την υπ’ αριθμ. 4308/6.7.2001 απόφαση του Γενικού 
Γραμματέα Περιφέρειας Ανατολικής Μακεδονίας - Θρά¬ 
κης με την οποία μεταβιβάζεται εξουσία υπογραφής «Με 
εντολή Γ ενικού Γ ραμματέα» στον Προϊστάμενο Δ/σης Το¬ 
πικής Αυτοδιοίκησης και Διοίκησης, αποφασίζουμε: 

Εγκρίνουμε την υπ’ αριθμ. 15/2004 απόφαση του Διοικητι¬ 
κού Συμβουλίου της Δ.Ε.Υ.Α. Φιλίππων Δήμου Φιλίππων Ν. 
Καβάλας, με την οποία ψηφίσθηκε ο Ο.Ε.Υ. αυτής, ως εξής: 

Άρθρο 1 

Περιεχόμενο Οργανισμού Εσωτερικής Υπηρεσίας 

ΠΑΡΑΓΡΑΦΟΣ 1.1. 

Με τον παρόντα Οργανισμό καθορίζεται η οργανωτική 
διάρθρωση της Δημοτικής Επιχείρησης Ύδρευσης Απο¬ 
χέτευσης Φιλίππων, η οποία χάριν συντομίας θα αναφέ- 
ρεται εφεξής ως ΕΠΙΧΕΙΡΗΣΗ ή Δ.Ε.Υ.Α.Φ., οι αρμοδιότη¬ 
τες των υπηρεσιών της, οι θέσεις εργασίας, το ανώτατο 
όριο του προσωπικού της, τα θέματα μισθοδοσίας, ο τρό¬ 
πος πρόσληψης και απόλυσης καθώς και κάθε άλλο θέμα 
σχετικό με την υπηρεσιακή κατάσταση του προσωπικού. 


Άρθρο 2 

Γενική μορφή οργάνωσης της Επιχείρησης 

ΠΑΡΑΓΡΑΦΟΣ 2.1. 

Η Επιχείρηση διοικείται από το διοικητικό συμβούλιό 
της, η σύνθεση του οποίου και οι αρμοδιότητες του οποί¬ 
ου ορίζονται από τις διατάξεις του άρθρου 3 του Ν. 
1069/1980 «Περί κινήτρων δια την ίδρυσιν Επιχειρήσεων 
Υδρεύσεως και Αποχετεύσεως» και το Π.Δ. 410/1995 
όπως αυτές ισχύουν κάθε φορά. 

ΠΑΡΑΓΡΑΦΟΣ 2.2. 

Τα τμήματα της ΔΕΥΑΦ τελούν κάτω από την εποπτεία 
και καθοδήγηση του Διοικητικού Συμβουλίου. 

Οι ειδικότερες αρμοδιότητές του καθορίζονται από την 
σχετική νομοθεσία και τον Κανονισμό Λειτουργίας και 
Διαχείρισης της ΔΕΥΑΦ. 

Κάτω από την άμεση εποπτεία και τον έλεγχο του Διοι¬ 
κητικού Συμβουλίου βρίσκονται ο Διευθυντής, ο οποίος 
προσλαμβάνεται από το Διοικητικό Συμβούλιο και είναι 
υπόλογος σ’ αυτό για την εύρυθμη λειτουργία της ΔΕΥ- 
ΑΦ, και το γραφείο υποστήριξης του Δ.Σ. το οποίο μπορεί 
να απαρτίζεται και από εξωτερικούς συνεργάτες. 

Άρθρο 3 

Ερμηνεία - Μεταβολές Οργανισμού 

ΠΑΡΑΓΡΑΦΟΣ 3.1. 

Οι διατάξεις του Οργανισμού συμπληρώνονται με από¬ 
φαση του Διοικητικού Συμβουλίου. Οι αρμοδιότητες των 
επιμέρους διοικητικών ενοτήτων του Οργανογράμματος 
της Επιχείρησης θεωρούνται ενδεικτικές και όχι αποκλει¬ 
στικές του περιεχομένου εργασίας και επομένως μπορεί 
να ανατίθενται από το Διευθυντή στο προσωπικό κάθε 
ενότητας καθήκοντα τα οποία δεν αναφέρονται με συγκε¬ 
κριμένο τρόπο στην αντίστοιχη περιγραφή του περιεχο¬ 
μένου εργασίας της αλλά εντάσσονται στο ουσιαστικό πε¬ 
ριεχόμενό της. 

ΠΑΡΑΓΡΑΦΟΣ 3.2. 

Σε περίπτωση που η Δ.Ε.Υ.Α.Φ. αναλάβει και άλλες, κα¬ 
τά το νόμο, δραστηριότητες πέρα από αυτές που αναφέ- 
ρονται στον παρόντα Οργανισμό, το Διοικητικό Συμβού¬ 
λιο συμπληρώνει ή και τροποποιεί, με τις απαραίτητες δι¬ 
οικητικές ενότητες και τις αντίστοιχες περιγραφές 
αρμοδιοτήτων τους, τον ισχύοντα Οργανισμό. Επίσης 
μπορεί να μεταβάλλει τον ανώτατο αριθμό προσωπικού 
της. Για όλες τις παραπάνω μεταβολές, οι αποφάσεις του 

Διοικητικού Συμβουλίου της Επιχείρησης στέλνονται για 
έγκριση στο Γ.Γ. της οικείας Περιφέρειας. 

ΠΑΡΑΓΡΑΦΟΣ 3.3. 

Η θέσπιση από τον Οργανισμό συγκεκριμένων γραφεί¬ 
ων ως υποδιαιρέσεων ενός Τμήματος δεν υποχρεώνει την 
Επιχείρηση να στελεχώνει με διαφορετικά άτομα τις υπο¬ 
διαιρέσεις αυτές. Αντίστροφα, εάν αυτό κριθεί σκόπιμο, 
είναι δυνατή η παραπέρα κατάτμηση ενός Τμήματος σε 
περισσότερα από τα αναφερόμενα στον παρόντα Οργα¬ 
νισμό Γ ραφεία. 

Άρθρο 4 

Οργάνωση διάρθρωση των Υπηρεσιών της Επιχείρησης 

ΠΑΡΑΓΡΑΦΟΣ 4.1. 

Τα διαδοχικά διοικητικά επίπεδα της οργανωτικής διάρ¬ 
θρωσης της Επιχείρησης είναι: 

• Διοικητικό Συμβούλιο - Πρόεδρος 

• Διεύθυνση 

• Υπηρεσία 

• Τμήμα 

• Γραφείο/Συνεργείο 

Οι αντίστοιχοι υπεύθυνοι των παραπάνω διοικητικών 
επιπέδων ονομάζονται: 

• Διευθυντής 

• Προϊστάμενος Υπηρεσίας 

• Υπεύθυνος Τμήματος 

• Υπεύθυνος Γ ραφείου ή Συνεργείου 

ΠΑΡΑΓΡΑΦΟΣ 4.2. 

Οι Διοικητικές ενότητες που υπάγονται άμεσα στη Διεύ¬ 
θυνση είναι: 

• Τεχνική Υπηρεσία 

• Οικονομική και Διοικητική Υπηρεσία 

Στη Διοίκηση (Δ.Σ.) υπάγονται επίσης απ’ ευθείας ο Νο¬ 
μικός Σύμβουλος ενώ οι τυχόν εξωτερικοί συνεργάτες 
που είναι δυνατόν να χρησιμοποιηθούν υπάγονται στη Δι¬ 
εύθυνση. 

ΠΑΡΑΓΡΑΦΟΣ 4.3. 

Η επιμέρους διάρθρωση της Τεχνικής Υπηρεσίας είναι 
η εξής: 

• Τμήμα Μελετών - Κατασκευών 

• Τμήμα Λειτουργίας Συστημάτων 

Το Τμήμα Λειτουργίας Συστημάτων αποτελείται από το 

• Γ ραφείο Συντήρησης - Νέων Συνδέσεων 

• Γ ραφείο Λειτουργίας Ηλεκτρομηχανολογικών Εγκα¬ 
ταστάσεων 

ΠΑΡΑΓΡΑΦΟΣ 4.4. 

Η επιμέρους διάρθρωση της Διοικητικής και Οικονομι¬ 
κής Υπηρεσίας είναι η εξής: 

• Τμήμα Διοικητικής και Οικονομικής Μέριμνας 

το οποίο υποδιαιρείται στα: 

• Γ ραφείο Διοικητικής Μέριμνας 

• Λογιστήριο 

• Ταμείο 

Άρθρο 5 

Συμβούλιο Προγραμματισμού 

ΠΑΡΑΓΡΑΦΟΣ 5.1. 

Το Συμβούλιο Προγραμματισμού της Επιχείρησης απο¬ 
τελεί συμβουλευτικό όργανο υποστήριξης του έργου της 
Διεύθυνσης με τις εξής αρμοδιότητες: 

Α. Κατάρτιση και εισήγηση προγραμμάτων δράσης τα 
οποία είναι δυνατόν να περιλαμβάνουν: 

- προγράμματα επενδύσεων 

- προγράμματα έργων 


- προγράμματα λειτουργίας 

- προγράμματα χρηματοδοτήσεων 

- προγράμματα υλοποίησης στόχων της ΔΕΥΑΦ 

Β. Παρακολούθηση εξελικτικής πορείας εφαρμογής 
των προγραμμάτων δράσης και τυχόν αναθεώρησή τους. 

ΠΑΡΑΓΡΑΦΟΣ 5.2. 

Η τελική λήψη απόφασης για συγκεκριμένο πρόγραμμα 
δράσης και διατύπωση σχετικής εισήγησης στο Διοικητι¬ 
κό Συμβούλιο ανήκει στις αρμοδιότητες της Διεύθυνσης 
της Επιχείρησης. 

ΠΑΡΑΓΡΑΦΟΣ 5.3. 

Στο Συμβούλιο Προγραμματισμού της Επιχείρησης 
συμμετέχουν: 

• Ο Πρόεδρος ή ένα μέλος του Δ.Σ. τηςΔ.Ε.Υ.Α.Φ. 

• Ο Διευθυντής 

• Οι Προϊστάμενοι των Υπηρεσιών 

• Οι υπεύθυνοι των τμημάτων 

• Ανάλογα με το προς συζήτηση αντικείμενο, οι αρμό¬ 
διοι υπεύθυνοι γραφείων ή ειδικοί σύμβουλοι - συνεργά¬ 
τες της Επιχείρησης 

• Ο εκπρόσωπος των εργαζομένων 

ΠΑΡΑΓΡΑΦΟΣ 5.4. 

Το Συμβούλιο Προγραμματισμού συγκαλείται τουλάχι¬ 
στον μια φορά το μήνα, μετά από πρόσκληση της Διεύ¬ 
θυνσης. 

ΠΑΡΑΓΡΑΦΟΣ 5.5. 

Οι προϊστάμενοι υπηρεσιών και υπεύθυνοι τμημάτων 
οφείλουν να ενημερώνουν το λοιπό προσωπικό για τα θέ¬ 
ματα και τα προγράμματα δράσης που συζητούνται στο 
Συμβούλιο Προγραμματισμού. 

Άρθρο 6 

Αρμοδιότητες της Διεύθυνσης 

ΠΑΡΑΓΡΑΦΟΣ 6.1. 

Ο Διευθυντής της Επιχείρησης μεριμνά για: 

1. Την εκπλήρωση του σκοπού για τον οποίο συστάθη- 
κεηΔ.Ε.Υ.Α.Φ. 

2. Την κατάρτιση του πενταετούς προγράμματος δράσης. 

3. Την κατάρτιση του ετήσιου προγράμματος δράσης. 

4. Την κατάρτιση για κάθε έτος προγράμματος επενδύσε¬ 
ων για το επόμενο οικονομικό έτος, υποδεικνύοντας τις 
εγκεκριμένες ή προτεινόμενες πηγές χρηματοδότησής του. 

5. Τη σύνταξη του προϋπολογισμού εσόδων και εξόδων 
της Επιχείρησης δύο (2) τουλάχιστον μήνες πριν από την 
έναρξη κάθε οικονομικού έτους. 

6. Την κατάρτιση των αναγκαίων αναμορφώσεων και 
τροποποιήσεων στα προγράμματα κατασκευής των έρ¬ 
γων και τον ετήσιο προϋπολογισμό εσόδων και εξόδων. 

7. Τη σύνταξη του ετήσιου απολογισμού της Επιχείρη¬ 
σης μέσα σε τρεις (3) μήνες από τη λήξη κάθε οικονομι¬ 
κού έτους. 

ΠΑΡΑΓΡΑΦΟΣ 6.2. 

Ο Διευθυντής ελέγχει την καθημερινή εργασία της Επι¬ 
χείρησης, παραλαμβάνει την αλληλογραφία και τη διανέ¬ 
μει δια του πρωτοκόλλου στις Υπηρεσίες και στα Τμήμα¬ 
τα, εποπτεύει την διεξαγωγή των εργασιών κάθε Υπηρε¬ 
σίας και Τμήματος, διοικεί το προσωπικό και εισηγείται 
προς το Διοικητικό Συμβούλιο για: 

1. Την ανάθεση μελετών, την εκτέλεση έργων και τη διε¬ 
νέργεια προμηθειών σύμφωνα με τις ισχύουσες διατάξεις. 

2. Την ανάθεση της εκτέλεσης έργων ή τμημάτων έργων 
σε υπεργολάβους. 

3. Την εκποίηση ή εκμίσθωση ακινήτων ή κινητών πραγ¬ 
μάτων που ανήκουν στην Δ. Ε.Υ.Α.Φ. 

4. Τη σύναψη δανείων. 

5. Την έγκριση του προϋπολογισμού της Επιχείρησης, 
του προγράμματος εκτέλεσης έργων και προμηθειών κα¬ 
θώς και των αναμορφώσεων τους. 

6. Την έγερση αγωγών και άσκηση ένδικων μέσων ή την 
παραίτηση από αυτά, καθώς και για κάθε συμβιβασμό. 

ΠΑΡΑΓΡΑΦΟΣ 6.3. 

Ο Διευθυντής έχει τη μέριμνα και την ευθύνη της εκτέ¬ 
λεσης των αποφάσεων του Διοικητικού Συμβουλίου και 
μετέχει των συνεδριάσεων του Διοικητικού Συμβουλίου 
όπου εισηγείταιτα θέματα προγραμματισμού ή αρμοδιό- 
τητάς του χωρίς δικαίωμα ψήφου 

ΠΑΡΑΓΡΑΦΟΣ 6.4. 

Ο Διευθυντής αποφασίζει για: 

1. Την ανάθεση έργων και εργασιών εφ' όσον η ολική δα¬ 
πάνη δεν υπερβαίνει ένα χρηματικό όριο που καθορίζεται με 
απόφαση του Διοικητικού Συμβουλίου της Επιχείρησης. 

2. Την τοποθέτηση του προσωπικού στις προβλεπόμε- 
νες από τον Οργανισμό θέσεις εργασίας και τη χορήγηση 
αδειών στο προσωπικό 

ΠΑΡΑΓΡΑΦΟΣ 6.5. 

Ο Διευθυντής: 

1. Είναι διατάκτης των δαπανών της Επιχείρησης (μαζί 
με τον υπεύθυνο της Οικονομικής Υπηρεσίας) 

2. Εισηγείται στο Δ.Σ. τον καθορισμό της τιμής διάθε¬ 
σης του νερού καθώς και την τιμολόγηση όλων των υπη¬ 
ρεσιών και λοιπών τελών. 

3. Υπογράφει τα υπηρεσιακά έγγραφα. Επιπλέον, ύστε¬ 
ρα από απόφαση του Δ.Σ. υπογράφει και έγγραφα με τα 
οποία η Επιχείρηση αναλαμβάνει υποχρεώσεις έναντιτρί- 
των, μέχρι του ποσού, που καθορίζεται στην απόφαση 
του Διοικητικού Συμβουλίου. 

4. Θεωρεί τις μισθοδοτικές καταστάσεις του προσωπικού 
που συντάσσονται με ευθύνη της Οικονομικής Υπηρεσίας. 

5. Εισηγείται στον Πρόεδρο του Δ.Σ. τις προαγωγές του 
προσωπικού, θέτει στη διάθεση του Προέδρου του Δ.Σ. 
τους ατομικούς φακέλους των υπαλλήλων και γενικά είναι 
υπεύθυνος έναντι του Δ.Σ. για τη λειτουργία των Υπηρε¬ 
σιών της Επιχείρησης. 

6. Επιμελείται για την τήρηση του ωραρίου εργασίας 
των υπαλλήλων και εισηγείται στο Δ.Σ. την πειθαρχική 
δίωξη και τιμωρία των υπαλλήλων που διαπράττουν πει¬ 
θαρχικά παραπτώματα σύμφωνα με το σχετικό άρθρο 
του παρόντος. Επίσης εισηγείται προς το Δ.Σ. για τις ηθι¬ 
κές και υλικές αμοιβές προς τους υπαλλήλους. 

ΠΑΡΑΓΡΑΦΟΣ 6.6. 

Το Διευθυντή αναπληρώνει όταν απουσιάζει ή κωλύε¬ 
ται, ο αρχαιότεροςτωνυπευθύνωντωντμημάτωντης Επι¬ 
χείρησης, ή αυτός που θα καθορίσει ο Πρόεδροςτου Δ.Σ. 

Άρθρο 7 

Αρμοδιότητες Νομικού Συμβούλου 

ΠΑΡΑΓΡΑΦΟΣ 7.1. 

Ο Νομικός Σύμβουλος έχειτις εξής αρμοδιότητες: 

1. Γνωμοδότηση και παροχή νομικών συμβουλών προς 
τη Διοίκηση, Διεύθυνση ή τα τμήματα ή τα γραφεία της 
Επιχείρησης. 

2. Ενημέρωση των τμημάτων της επιχείρησης επί των 
διατάξεωντης νομοθεσίας και νομολογίας σε θέματα που 
τις αφορούν. 

3. Νομική υποστήριξη κατά την κατάρτιση των κάθε εί¬ 


δους συμβάσεων, ιδιωτικών συμφωνητικών, διακηρύξεων 
(προμήθειες, παραγγελίες, εργολαβίες, μισθώσεις κ.τ.λ.). 

4. Χειρισμός δικαστικών και εξώδικων υποθέσεων και 
διαφορών της Επιχείρησης με τρίτους. 

Άρθρο 8 

Αρμοδιότητες Τεχνικής Υπηρεσίας 

ΠΑΡΑΓΡΑΦΟΣ 8.1. 

Ο Προϊστάμενος της Τεχνικής Υπηρεσίας είναι υπεύθυ¬ 
νος απέναντι στη Διοίκηση και το Διευθυντή για: 

1. Το συντονισμό των εργασιών της υπηρεσίας. 

2. Την εποπτεία των μελετών και των έργων που εκπο¬ 
νεί, εκτελεί ή επιβλέπει η Δ.Ε.Υ.Α.Φ. 

3. Τη σύνταξη σχεδίου ετήσιου τεχνικού προγράμματος 
και την παρακολούθηση υλοποίησής του. 

4. Την παρακολούθηση της αποδοτικότητας του προ¬ 
σωπικού που ανήκει στην Τεχνική Υπηρεσία και τη σύντα¬ 
ξη εισηγήσεων για τις εκθέσεις ατομικής αξιολόγησης. 

5. Την κανονική λειτουργία και συντήρηση των Η/Μ 
εγκαταστάσεων, του μηχανολογικού εξοπλισμού των δι¬ 
κτύων ύδρευσης και αποχέτευσης και των εγκαταστάσε¬ 
ων επεξεργασίας πόσιμου νερού και λυμάτων. 

6. Το γενικό έλεγχο εκτέλεσης των πάσης φύσεως εργα¬ 
σιών της Υπηρεσίας σύμφωνα με τους κανονισμούς και τα 
αντίστοιχα πρότυπα ποιότητας, διάρκειας και ασφαλείας 
τόσο των εγκαταστάσεων όσο και των εργαζομένων. 

Επίσης ο προϊστάμενος της Τεχνικής Υπηρεσίας έχει 
την ευθύνη για: 

1. Την παρακολούθηση της απορρόφησης των πιστώ¬ 
σεων και τη λήψη των αναγκαίων μέτρων για την προώθη¬ 
ση της εκτέλεσης των έργων. 

2. Την επίλυση των αιτημάτων των πολιτών που έχουν 
σχέση με την Τεχνική Υπηρεσία. 

3. Την παραλαβή και την κατανομή της αλληλογραφίας 
που αφορά την Τεχνική Υπηρεσία. 

4. Τη λειτουργία του Τμήματος Μελετών - Κατασκευών 
και του Τμήματος Λειτουργίας Συστημάτων. 

Ο προϊστάμενος της Τεχνικής Υπηρεσίας χρησιμοποιεί 
οποιονδήποτε από το προσωπικό των δύο ανωτέρω τμη¬ 
μάτων για την εκτέλεση κάθε άλλης εργασίας, ανάλογα 
με τις ανάγκες που παρουσιάζονται σε κάθε γραφείο και 
εφόσον δεν υπάρχει σοβαρός λόγος υγείας. 

Τον προϊστάμενο της Τεχνικής Υπηρεσίας, όταν απου¬ 
σιάζει ή έχει κώλυμα, αναπληροί ο αρχαιότερος από τους 
υπεύθυνους των τμημάτων με απόφαση του Διευθυντή 
της Επιχείρησης. 

1. Τμήμα Μελετών - Κατασκευών 

Ο υπεύθυνος του τμήματος Μελετών - Κατασκευών εί¬ 
ναι και υπεύθυνος του γραφείου μελετών. Το τμήμα περι- 
λαμβάνειτις παρακάτω λειτουργίες με τις αντίστοιχες αρ¬ 
μοδιότητες: 

• Εκπόνηση τεχνικών μελετών και μελετών μέτρων 
ασφαλείας, επίβλεψη εκπόνησης ανάλογων μελετών οι 
οποίες εκπονούνται από τρίτους. Έλεγχος για την ποιό¬ 
τητα των μελετών που εκπονούνται. 

• Κατάρτιση προϋπολογισμών των τεχνικών έργων 
ύδρευσης - αποχέτευσης - επεξεργασίας λυμάτων και πό¬ 
σιμου νερού, σύνταξη των σχετικών τευχών δημοπράτη- 
σης, διενέργεια όλωντων σχετικών με τις δημοπρατήσεις 
διαδικασιών και κατάρτιση των σχετικών συμβάσεων. 

• Εισήγηση για τον τρόπο δημοπράτησης, τη σύνταξη 
συμβάσεων έργων και τη διενέργεια διαγωνισμών. 

• Εκτέλεση διαδικασιών ανάθεσης μελετών και έργων 
σε τρίτους. 

• Επίβλεψη εκτέλεσης εργασιών που εκτελούνται είτε 
με αυτεπιστασία, είτε με ανάθεση σε τρίτους. 

• Διοικητική υποστήριξη της επίβλεψης έργων κατά τη 
διάρκεια της εκτέλεσής τους (συγκριτικοί πίνακες, λογα¬ 
ριασμοί, επιμετρήσεις, έκδοση εντολών χορήγησης κ.τ.λ.). 

• Εκτέλεση διαδικασιών παραλαβής έργων. 

• Τήρηση τεχνικού αρχείου του τμήματος (μελέτες, 
σχέδια, κ.τ.λ.). 

• Κοστολογική παρακολούθηση των έργων. 

• Τήρηση αρχείων απολογιστικών στοιχείων έργων 
(χρονικοί και οικονομικοί απολογισμοί). 

• Σύνταξη σχεδίου του ετήσιου προγράμματος κατα¬ 
σκευής των αναγκαίων συμπληρωματικών έργων στα δί¬ 
κτυα ύδρευσης - αποχέτευσης και επεξεργασίας πόσιμου 
νερού και λυμάτων. 

• Εκτέλεση εργασιών αντικατάστασης, επέκτασης των 
δικτύων ύδρευσης - αποχέτευσης. 

• Εκτέλεση ή επίβλεψη της σύνδεσης καταναλωτών με 
τα δίκτυα. 

• Εκτέλεση έργωντα οποία εκτελούνται με αυτεπιστασία. 

• Τήρηση ημερολόγιου εργασιών. 

2. Τμήμα Λειτουργίας Συστημάτων 

Η διοίκηση για την αποδοτική και σύμφωνα με τις κατάλλη¬ 
λες προδιαγραφές ποιότητας, διάρκειας και ασφάλειας των 
εγκαταστάσεων και των εργαζομένων, άσκηση των αρμοδιο¬ 
τήτων του τμήματος, ανήκει στον υπεύθυνο του Τμήματος 
Λειτουργίας Συστημάτων. Το Τμήμα περιλαμβάνει τις παρα¬ 
κάτω λειτουργίες και έχει τις αντίστοιχες αρμοδιότητες: 

• Τη λειτουργία του Γραφείου Συντήρησης - Νέων Συν¬ 
δέσεων και του Γ ραφείου Λειτουργίας Ηλεκτρομηχανο- 
λογικών Εγκαταστάσεων. 

• Συγκέντρωση παραγγελιών εξοπλισμού, εξαρτημά¬ 
των και υλικών σύμφωνα με τις ανάγκες των διαφόρων 
γραφείων της τεχνικής υπηρεσίας και παράδοσή τους 
στο αρμόδιο γραφείο για τις προμήθειες. 

• Μεριμνά για τη συνεχή και επί 24ωρου εξασφάλιση 
ροής στο δίκτυο ύδρευσης και αποχέτευσης. 

• Παρακολούθηση όλων των σταδίων λειτουργίας των 
αντλιοστασίων και εν γένει των Η/Μ εγκαταστάσεων (δι¬ 
κτύων,κ.λπ.) και εκτέλεση των απαιτουμένων εργασιών 
για την εύρυθμη λειτουργία τους. 

• Αποδοτική καθημερινή λειτουργία των Διυλιστηρίων 
Πόσιμου Νερού και των Μονάδων Επεξεργασίας Λυμά¬ 
των (σύμφωνα με τις προδιαγραφές εξόδου που καθορί¬ 
ζονται από το σχεδίασμά αυτών). 

• Κατανομή του προσωπικού και των μηχανημάτων στα 
διάφορα επιμέρους συνεργεία εργασιών. 

• Ειδικότερα γιατουςεπικεφαλείςτων συνεργείων, επί¬ 
βλεψη της εκτέλεσης των παραπάνω εργασιών και έλεγ¬ 
χος τήρησης των οδηγιών του επιβλέποντος τόσο για την 
ποιοτική εκτέλεση των επιμέρους εργασιών, όσο και για 
την τήρηση των μέτρων ασφαλείας των εργαζομένων. 

• Έκδοση δελτίων κίνησης για όλα τα οχήματα - μηχα¬ 
νήματα, όπου αναγράφονται τα δρομολόγια, τα διανυθέ- 
ντα χιλιόμετρα τα οποία θα προβλέπονται σε αυτά, οι επό¬ 
μενες συντηρήσεις καθώς και η προμήθεια των καυσίμων. 

• Φροντίδα για την έκδοση πρωτοκόλλου καταναλώσε- 
ως βενζίνης για κάθε αυτοκίνητο από επιτροπή που ορί¬ 
ζεται από το Διευθυντή ή τον προϊστάμενο της Τεχνικής 
Υπηρεσίας. 

• Τήρηση ημερολογίου εργασιών. 


Γ ραφείο Συντήρησης - Νέων Συνδέσεων 

Οι αρμοδιότητες του γραφείου είναι οι ακόλουθες: 

• Προγραμματισμός εργασιών συντήρησης στα Διυλι¬ 
στήρια Πόσιμου Νερού και τη Μονάδα Επεξεργασίας Λυ¬ 
μάτων. 

• Εκτέλεση εργασιών συντήρησης, αντικατάστασης 
και επισκευής αντίστοιχων βλαβών όλων των Η/Μ εγκα¬ 
ταστάσεων Δικτύων και Μονάδων Επεξεργασίας) και πα¬ 
ρακολούθηση αυτών. 

• Προγραμματισμός και εκτέλεση της συντήρησης 
όλων των οχημάτων και συστημάτων τηςΔ.Ε.Υ.Α.Φ. 

• Εντοπισμός βλαβών διαρροών συνδέσεων και υδρο- 
μέτρων και αποκατάσταση αυτών. 

• Συντήρηση υδρομέτρων και αντικατάσταση αυτών 
όταν απαιτείται. 

• Παραλαβή αιτήσεων νέων συνδέσεων καταναλωτών 
στο δίκτυο ύδρευσης και αποχέτευσης, έλεγχος δικαιο- 
λογητικών, προγραμματισμός και υλοποίηση αυτών. 

• Καταμέτρηση ενδείξεων κατανάλωσης, ενημέρωση 
καταναλωτών για τυχόν μεγάλες καταναλώσεις, ενημέ¬ 
ρωση της επιχείρησης για καθαρισμό φρεατίων υδρομέ¬ 
τρων, για στασιμότητα υδρομέτρων, βλάβες και ελλεί¬ 
ψεις αυτών, βλάβες και διαρροές εγκαταστάσεων, εκτέ¬ 
λεση διακοπών και επανασυνδέσεων. 

• Τήρηση των βιβλίων καταμέτρησης και ενημέρωση με 
κάθε μεταβολή. 

• Λήψη και διερεύνηση των παραπόνων συνδρομητών. 
Διατύπωση των σχετικών απαντήσεων. 

• Μέριμνα για την ειδοποίηση των καταναλωτών για 
βλάβες και διακοπές των δικτύων. 

• Εκτέλεση της επισκευής των οχημάτων - μηχανημά¬ 
των ή επίβλεψή της. 

• Έλεγχος καυσίμων, υλικών, ανταλλακτικών και εργα¬ 
λείων. 

• Τήρηση καρτελών συντήρησης κάθε οχήματος - μη¬ 
χανήματος. 

• Τήρηση αντίστοιχου αρχείου. 

Γραφείο λειτουργίας Ηλεκτρομηχανολογικών Εγκατα¬ 
στάσεων 

Οι αρμοδιότητες του γραφείου είναι οι ακόλουθες: 

• Παρακολούθηση όλων των σταδίων λειτουργίας των 
αντλιοστασίων και εν γένει των Η/Μ εγκαταστάσεων (δι¬ 
κτύων, ΜΕΛ) και εκτέλεση των απαιτούμενων εργασιών 
για την εύρυθμη λειτουργία τους. 

• Αποδοτική καθημερινή λειτουργία των Διυλιστηρίων 
Πόσιμου Νερού και των Μονάδων Επεξεργασίας Λυμά¬ 
των (σύμφωνα με τις προδιαγραφές εξόδου που καθορί¬ 
ζονται από το σχεδίασμά αυτών). 

• Φροντίδα για την έγκαιρη προμήθεια των διαφόρων 
ανταλλακτικών και εργαλείων που χρειάζεται η λειτουρ¬ 
γία των Η/Μ εγκαταστάσεων. 

• Εκτέλεση χημικών και μικροβιολογικών αναλύσεων δειγ¬ 
μάτων πόσιμου νερού και λυμάτων από τα δίκτυα και τις μο¬ 
νάδες επεξεργασίας (πόσιμου νερού και λυμάτων) για παρα¬ 
κολούθηση της ποιοτικής λειτουργίας των εγκαταστάσεων. 

• Έλεγχος ποιότητας και ποσότητας βιομηχανικών 
αποβλήτων που εκβάλουν στο δίκτυο. 

• Τήρηση των σχετικών βιβλίων συντήρησης και λει¬ 
τουργίας των αντλιοστασίων και των λοιπών Η/Μ εγκατα¬ 
στάσεων. 

• Φύλαξη των εγκαταστάσεων άντλησης, επεξεργα¬ 
σίας πόσιμου νερού και των εγκαταστάσεων επεξεργα¬ 
σίας λυμάτων. 

Άρθρο 9 

Αρμοδιότητες Οικονομικής Διοικητικής Υπηρεσίας 

ΠΑΡΑΓΡΑΦΟΣ 9.1. 

Ο προϊστάμενος της Οικονομικής και Διοικητικής Υπη¬ 
ρεσίας που ταυτόχρονα είναι υπεύθυνος του Τμήματος 
Διοικητικής και Οικονομικής Μέριμνας έχειτις ακόλουθες 
αρμοδιότητες: 

• Το συντονισμό των εργασιών όλης της υπηρεσίας. 

• Την εισήγηση των προγραμμάτων επενδύσεων της 
Δ.Ε.Υ.Α.Φ., καθώς και της τιμολογιακής πολιτικής της Επι¬ 
χείρησης. 

• Την εισήγηση των περιοδικών προϋπολογισμών της 
Επιχείρησης και την κανονική τήρησή τους. 

• Την εποπτεία της καλής εξυπηρέτησης των κατανα¬ 
λωτών. 

• Την εποπτεία του Λογιστηρίου, του Ταμείου, του Γ ρα¬ 
φείου Διοικητικής Μέριμνας, των προμηθειών και των λοι¬ 
πών λειτουργιών. 

• Την τελική σύνταξη του ισολογισμού της Επιχείρησης. 

• Το γενικό έλεγχο εκτέλεσης των κάθε φύσης εργα¬ 
σιών της Υπηρεσίας σύμφωνα με τους αντίστοιχους κα¬ 
νονισμούς. 

• Την παρακολούθηση της αποδοτικότητας του προ¬ 
σωπικού του Τμήματος Διοικητικής και Οικονομικής Μέ¬ 
ριμνας και τη σύνταξη εισηγήσεων για τις εκθέσεις ατομι¬ 
κής αξιολόγησης. 

• Τησύνταξητουπροϋπολογισμού, ισολογισμού και απο¬ 
λογισμού της επιχείρησης σε συνεργασία με το Διευθυντή. 

• Για οποιοδήποτε ζήτημα οικονομικής φύσεως (γι’ αυ¬ 
τό ελέγχει τακτικά κάθε γραφείο του τμήματος). 

Ο υπεύθυνος του Τμήματος Διοικητικής και Οικονομι¬ 
κής Μέριμνας: 

• Παρακολουθεί την ομαλή είσπραξη των απαιτήσεων 
τηςΔ.Ε.Υ.Α.Φ. 

• Όταν απουσιάζει ή έχει κώλυμα, αναπληρώνεται από 
τον αρχαιότερο των υπευθύνων των γραφείων του τμή¬ 
ματος. 

Α. Γ ραφείο Διοικητικής Μέριμνας (Προσωπικό, Προμή¬ 
θειες) 

Οι αρμοδιότητες του γραφείου είναι οι ακόλουθες: 

Προσωπικό 

1. Τήρηση μητρώου και αρχείου προσωπικού. 

2. Τήρηση διαδικασιών που σχετίζονται με κάθε φύσης 
διοικητικές υποθέσεις του προσωπικού (προσλήψεις, 
διακοπές συμβάσεων, βεβαιώσεις, πειθαρχικά, κ.τ.λ.). 

3. Έλεγχος και τήρηση βιβλίου ή άλλου τρόπου προσέ¬ 
λευσης και αποχώρησης προσωπικού. 

4. Τήρηση καρτελών και προγραμματισμός αδειών. 

5. Τήρηση στοιχείωνγια έκδοση μισθοδοσίας προσωπι¬ 
κού και ενημέρωση του λογιστηρίου. 

6. Ενασχόληση με κάθε θέμα που έχει σχέση με την υπε- 
ρωριακή απασχόληση και αμοιβή, την υγειονομική περί¬ 
θαλψη και νοσηλεία του προσωπικού. 

Προμήθειες 

1. Σύνταξη του ετήσιου προγράμματος προμηθειών. 

2. Προγραμματισμός διενέργειας προμηθειών σύμφω¬ 
να με τις ανάγκες της Επιχείρησης. 

3. Συγκέντρωση παραγγελιών εξοπλισμού εξαρτημά¬ 
των και υλικών σύμφωνα με τις ανάγκες των τμημάτων. 

4. Διεκπεραίωση διαδικασιών προμήθειας ειδών και υλι¬ 
κών σύμφωνα με τους κανονισμούς που ισχύουν. 

5. Διενέργεια των τακτικών και πρόχειρων διαγωνισμών 


προμηθειών. Οπότε απαιτείται αυτό γίνεται σε συνεργα¬ 
σία με την τεχνική υπηρεσία. 

6. Εισήγηση σύνταξης όρων και προϋποθέσεων συμ¬ 
φωνητικών προμήθειας προς το νομικό σύμβουλο. 

7. Συγκέντρωση των δικαιολογητικών προμήθειας και 
των πρωτοκόλλων παραλαβής των διάφορων υλικών και 
παράδοση στο λογιστήριο για την έκδοση του εντάλμα¬ 
τος πληρωμής. 

8. Τήρηση αρχείου προμηθειών και προμηθευτών. 

9. Τήρηση των διαδικασιών παραλαβής, αποθήκευσης, 
φύλαξης και χορήγησης αναλώσιμων και παγίων υλικών. 

10. Έλεγχος αποθεμάτων με βάση το πρόγραμμα προ¬ 
μηθειών. 

Β. Λογιστήριο 

Οι αρμοδιότητες του Λογιστηρίου είναι οι ακόλουθες: 

1. Τήρηση διαδικασιών απεικόνισης των οικονομικών 
πράξεων της Δ.Ε.Υ.Α.Φ. (λογαριασμοί λογιστικού σχεδί¬ 
ου, βιβλία, καταστάσεις, κ.τ.λ.) σύμφωνα με το υφιστάμε¬ 
νο λογιστικό σχέδιο. 

2. Τήρηση των διαδικασιών ετοιμασίας των παραστατι¬ 
κών για την διενέργεια κάθε είδους εισπράξεως ή πληρω¬ 
μής δαπανών της Δ.Ε.Υ.Α.Φ. καθώς και έλεγχος των δι- 
καιολογητικών. 

3. Διαμόρφωση και παρακολούθηση του ταμειακού 
προγράμματος της Δ.Ε.Υ.Α.Φ. 

4. Τήρηση και παροχή στοιχείων για την κοστολόγηση 
των έργων και υπηρεσιών της Επιχείρησης. 

5. Διαμόρφωση στοιχείων ισολογισμού και παροχή κά¬ 
θε είδους στοιχείων για τη σχεδίαση των οικονομικών 
προγραμμάτων της Δ.Ε.Υ.Α.Φ. 

6. Παραλαβή ταμείου σε καθημερινή βάση και δικαιο- 
λογητικών από το Ταμείο και έλεγχος του υπολοίπου. 

7. Σύνταξη των καταστάσεων των αποδοχών του προ¬ 
σωπικού και απόδοση των κρατήσεων στους αρμόδιους 
ασφαλιστικούς φορείς. 

8. Λογιστική τήρηση της αποθήκης και παρακολούθηση 
της κίνησης και απογραφής των αποθεμάτων σύμφωνα 
με στοιχεία που παραδίδει το γραφείο προμηθειών. 

Γ. Ταμείο 

Οι αρμοδιότητες του Ταμείου είναι οι ακόλουθες: 

1. Διενέργεια εισπράξεων και πληρωμώντης Δ.Ε.Υ.Α.Φ. 

2. Τήρηση των διαδικασιών απεικόνισης των ταμειακών 
πράξεων στα αντίστοιχα βιβλία και στοιχεία του Ταμείου. 

Γραμματεία Δ.Σ. / Διεύθυνση / Θεμάτων προσωπικού 

Όπως αναφέρθηκε η Γ ραμματεία Δ.Σ. / Διεύθυνσης / 
Θεμάτων προσωπικού αναφέρεται απ’ ευθείας στη Διοί¬ 
κηση ή / και Διεύθυνση και έχει τις εξής αρμοδιότητες: 

1. Διεκπεραίωση της αλληλογραφίας του Προέδρου 
του Δ.Σ., του Δ.Σ. και του Διευθυντή. Δακτυλογράφηση 
των σχετικών κειμένων. 

2. Διακανονισμός συσκέψεων, ακροάσεων και επικοι- 
νωνιώντου Γ ενικού Διευθυντή. Τήρηση αρχείου της Διεύ¬ 
θυνσης. 

3. Κοινοποίηση της ημερήσιας διάταξης κάθε Διοικητι¬ 
κού Συμβουλίου και ενημέρωση των μελών του. 

4. Τήρηση πρακτικών και αποφάσεων του Δ.Σ. και φύ¬ 
λαξη του αντίστοιχου αρχείου. Μέριμνα για τυχόν έγκρι¬ 
ση αποφάσεων από εποπτικά όργανα. 

5. Δακτυλογράφηση, αναπαραγωγή και διακίνηση των 
εισερχομένων και εξερχόμενων εγγράφων. 

6. Πρωτοκόλληση εγγράφων και αλληλογραφίας. 

7. Υλοποίηση των δημοσίων σχέσεων της Επιχείρησης. 

8. Εποπτεία και καθορισμός εργασιών των κλητήρων 

που εξυπηρετούν όλες τις υπηρεσιακές ανάγκες, μέσα 
και έξω από τα γραφεία. 

9. Εποπτεία και καθορισμός εργασιών των καθαρι¬ 
στριών που ασχολούνται με την καθαριότητα των γραφεί¬ 
ων της Επιχείρησης. 

Άρθρο 10 

Προσωπικό της Επιχείρησης 

ΠΑΡΑΓΡΑΦΟΣ 10.1. 

Το προσωπικό της Επιχείρησης διακρίνεται σε τακτικό 
και έκτακτο. Τακτικό προσωπικό είναι αυτό που κατέχει 
θέσεις εργασίας οι οποίες προβλέπονται στην παράγρα¬ 
φο 10.5. του παρόντος Οργανισμού Εσωτερικής Υπηρε¬ 
σίας και συνδέεται με την Επιχείρηση με σχέση εργασίας 
ιδιωτικού δικαίου αορίστου χρόνου. Έκτακτο προσωπικό 
είναι αυτό που προσλαμβάνεται από την Επιχείρηση και 
συνδέεται με αυτήν με σύμβαση εργασίας ιδιωτικού δι¬ 
καίου ορισμένου χρόνου. 

ΠΑΡΑΓΡΑΦΟΣ 10.2. 

Κάθε εργαζόμενος που ανήκει στο τακτικό προσωπικό, 
κατέχει μια συγκεκριμένη θέση εργασίας, ο τίτλος της οποί¬ 
ας αντιστοιχεί κατά το δυνατόν στο πραγματικό της περιε¬ 
χόμενο. Η ανάληψη από έναν εργαζόμενο περισσοτέρων 
από μιας θέσης εργασίας, γίνεται εάν κριθεί αυτό σκόπιμο, 
με εισήγηση του Διευθυντή στο Διοικητικό Συμβούλιο. 

ΠΑΡΑΓΡΑΦΟΣ 10.3. 

Σε κάθε διοικητική ενότητα της Επιχείρησης προβλέπο- 
νται συγκεκριμένες θέσεις εργασίας, σύμφωνα με τον πί¬ 
νακα της παραγράφου 10.5. 

ΠΑΡΑΓΡΑΦΟΣ 10.4. 

Οι θέσεις εργασίας που φαίνονται στον πίνακα δεν είναι 
απαραίτητο να καλύπτονται όλες. Η στελέχωσή τους 
εξαρτάται από τις δραστηριότητες της Επιχείρησης . 

ΠΑΡΑΓΡΑΦΟΣ 10.5. 

Για την λειτουργία της επιχείρησης θα απαιτηθεί το 
προσωπικό κατά κατηγορίες και κλάδους, όπως φαίνετε 
στον πίνακα που ακολουθεί: 

1. ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (Π.Ε.) ΘΕΣΕΙΣ 


Κλάδος Π.Ε. ή Τ.Ε. Γενικού Διευθυντή, κατηγορίας 
Πολιτικού Μηχανικού ή Μηχανολόγου Μηχανικού 
ή Οικονομολόγου 1 

Κλάδος Π.Ε. 3 Πολ. Μηχανικών 1 

Κλάδος Π.Ε. 7 Χημικού Μηχανικού 1 

Σύνολο 3 

2. ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (Τ.Ε.) ΘΕΣΕΙΣ 

Κλάδος Τ.Ε.4 Τεχνολόγου Μηχανολόγου Ηλεκτρολόγου 1 

Κλάδος Τ.Ε. 17 Διοικητικού Λογιστικού 1 

Κλάδος Τ.Ε. Τεχνολόγος Τοπογράφος Μηχανικός 1 

Σύνολο 3 

3. ΚΑΤΗΓ0ΡΙΑΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (Δ.Ε.) ΘΕΣΕΙΣ 

Κλάδος Δ.Ε. 1 Διοικητικών 4 

Κλάδος Δ.Ε.30 Ηλεκτροτεχνιτών 1 

Κλάδος Δ.Ε. 30 Τεχνιτών υδραυλικών 1 

Κλάδος Δ.Ε.28 Χειριστών Μηχανημάτων 2 

Κλάδος Δ.Ε.29 Οδηγών Αυτοκινήτων 3 

Κλάδος Δ.Ε. Υδραυλικών 2 

Κλάδος Δ. Ε 24 Ηλεκτρολόγων 1 

Κλάδος Δ.Ε. Εργοδηγών Πολιτικών Δομικών Εργων 1 

Σύνολο 15 


4. ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (Υ.Ε.) ΘΕΣΕΙΣ 

Κλάδος Υ.Ε. 1 Κλητήρων, θυρωρών, Γ εν. Καθηκόντων 1 

Κλάδος Υ.Ε.16 Εργατών Υδρευσης αποχέτευσης 6 

Κλάδος Υ.Ε. 16 Εργατών γενικών καθηκόντων 6 

Σύνολο 13 

ΣΥΝΟΛΟ ΘΕΣΕΩΝ 34 

ΠΑΡΑΓΡΑΦΟΣ 10.6. 


Ο αριθμός τακτικού προσωπικού της Επιχείρησης ανέρ¬ 
χεται στους 34 εργαζομένους. Σε περίπτωση επέκτασης 
των δραστηριοτήτων της Δ.Ε.Υ.Α.Φ., ο αριθμός αυτός μπο¬ 
ρεί να αυξηθεί με τροποποίηση του παρόντος Οργανισμού, 
η οποία θα περιλαμβάνει τις νέες απαιτούμενες ειδικότητες 
και τον νέο απαιτούμενο αριθμό προσωπικού. 

Άρθρο 11 

Χρησιμοποίηση έκτακτου προσωπικού 

ΠΑΡΑΓΡΑΦΟΣ 11.1. 

Η εκπόνηση μελετών γίνεται είτε από το προσωπικό της 
Επιχείρησης είτε με ανάθεση σε τρίτους κατά τα ειδικό¬ 
τερα οριζόμενα με απόφαση του Δ.Σ. Με απόφαση του Δι¬ 
οικητικού Συμβουλίου της Επιχείρησης και με σκοπό την 
ανάθεση μελετών ή εκτέλεση εργασιών είναι δυνατόν να 
προσλαμβάνεται με σύμβαση ορισμένου χρόνου έκτακτο 
επιστημονικό προσωπικό για κάλυψη των παραπάνω ανα¬ 
γκών. Το προσωπικό αυτό πρέπει να έχει αποδεδειγμένη 
κατάρτιση ή εμπειρία πάνω στο ειδικό θέμα για το οποίο 
συνάπτεται η σύμβαση. 

ΠΑΡΑΓΡΑΦΟΣ 11.2. 

Επίσης μπορεί να προσλαμβάνεται προσωπικό με σύμ¬ 
βαση ιδιωτικού δικαίου ορισμένου χρόνου για την περί¬ 
πτωση κατεπειγουσών υπηρεσιακών αναγκών εμφανιζο- 
μένων στις περιπτώσεις: 

Α. Κένωσης θέσεων και μέχρι κάλυψης αυτών 

Β. Απουσίας τακτικού προσωπικού λόγω αδειών (κανο¬ 
νικών, κυήσεως και τοκετού) αδικαιολογήτου απουσίας 
κ.λ.π. και για το αντίστοιχο χρονικό διάστημα. 

Γ. Κάλυψης άλλων αναγκών που δεν εμπίπτουν σε μια 
από τις (Α) και (Β) περιπτώσεις (π.χ. αυξημένες εποχιακές 
ανάγκες) και για ορισμένο πάντοτε χρόνο, καθοριζόμενο 
από το Διοικητικό Συμβούλιο, δυνάμενο να παραταθεί 
ανάλογα με τις ανάγκες για τις οποίες έγινε η πρόσληψη 

ΠΑΡΑΓΡΑΦΟΣ 11.3. 

Η πρόσληψη ενεργείται δι’ αποφάσεως του Προέδρου 
του Δ.Σ. Η σύμβαση εργασίας ορισμένου χρόνου λογίζε¬ 
ται καταρτισθείσα από της αναλήψεως υπηρεσίας και 
λύεται αυτοδικαίως όταν λήξει ο χρόνος διάρκειας της, 
χωρίς καταβολή ουδεμίας αποζημίωσης. Οι αποδοχές 
του εκτάκτου προσωπικού με σχέση εργασίας ορισμένου 
χρόνου ρυθμίζονται με απόφαση του Δ.Σ., λαμβανομένων 
υπόψη των συλλογικών συμβάσεων γενικών ή κλαδικών. 

ΠΑΡΑΓΡΑΦΟΣ 11.4. 

Σε περιπτώσεις ανάθεσης έργου ή εργασίας σε τρί¬ 
τους, η επιλογή, οι όροι και προϋποθέσεις παροχής υπη¬ 
ρεσίας ή εκτέλεσης έργου καθώς και η αμοιβή ρυθμίζο¬ 
νται με σχετική απόφαση του Δ.Σ. της Επιχείρησης. 

Άρθρο 12 

Προσόντα πρόσληψης 

ΠΑΡΑΓΡΑΦΟΣ 12.1. 

Για την πλήρωση των θέσεων του παρόντος Ο.Ε.Υ. 
απαιτούνται τα προβλεπόμενα υπό του παρόντος άρθρου 
τυπικά και ειδικά προσόντα ως κατωτέρω: 

Α/Α 

ΕΙΔΙΚΟΤΗΤΑ 

ΠΡΟΣΟΝΤΑ 

1 

Γενικός 

Διευθυντής 

Π.Ε. ή Τ.Ε. 
Πολιτικού 
Μηχανικού ή 
Μηχανολόγου 
Μηχανικού ή 
Οικονομολόγου 

Τυπικά προσόντα: Πτυχίο ή δίπλωμα Α.Ε.Ι. ή 
Τ.Ε.Ι. της ημεδαπής ή της αλλοδαπής 

Πολιτικών Μηχανικών ή Μηχανολόγων 
Μηχανικών ή Οικνομολόγων 

Ειδικά προσόντα:α) Προϋπηρεσία σε θέση 
διευθύνοντα υπαλλήλου ή στελέχους σε 
σχετικό αντικείμενο, β) Γνώση μίας ξένης 
γλώσσας., γ) χρήση Η/Υ 

2 

Πολιτικός 

Μηχανικός 

Π.Ε. 

Τυπικά προσόντα Πτυχίο ή δίπλωμα Α.Ε.Ι. της 
ημεδαπής ή της αλλοδαπής Πολιτικού 
Μηχανικού 

Ειδικά προσόντα α) Εμπειρία σε θέματα του 
αντικειμένου τους, β) Γνώση μίας ξένης 
γλώσσας., γ) χρήση Η/Υ 

3 

Χημικός 

Μηχανικός 

Π.Ε. 

Τυπικά προσόντα: Πτυχίο ή δίπλωμα Α.Ε.Ι. της 
ημεδαπής ή της αλλοδαπής Χημικού 

Μηχανικού . 

Ειδικά προσόντα:α) Εμπειρία σε θέματα του 
αντικειμένου τους, β) Γνώση μίας ξένης 
γλώσσας., γ) χρήση Η/Υ 

4 

Μηχανολόγος 

Ηλεκτρολόγο 

Τ.Ε. 

Τυπικά προσόντα: Πτυχίο ή δίπλωμα Τ.Ε.Ι. της 
ημεδαπής ή της αλλοδαπής Μηχανολόγου 
Ηλεκτρολόγου. 

Ειδικά προσόντα: α) Εμπειρία σε θέματα του 
αντικειμένου τους, β) χρήση Η/Υ 

ψ 

5 

Διοικητικού - 
Λογιστικού Τ.Ε. 

Τυπικά προσόντα: Πτυχίο ή δίπλωμα Τ.Ε.Ι. της 
ημεδαπής ή της αλλοδαπής Διοικητικού - 
Λογιστικού - Διοίκησης Επιχειρήσεων ή 
Μ&γΕ61ϊπ§. 

Ειδικά προσόντα: α) Εμπειρία σε θέματα του 
αντικειμένου τους, β) γνώση μιάς ξένης 
γλώσσας γ)χρήση Η/Ύ 

6 

Τοπογράφος 

Μηχανικός 

Τ.Ε. 

Τυπικά προσόντα: Πτυχίο ή δίπλωμα Τ.Ε.Ι. της 
ημεδαπής ή της αλλοδαπής Τοπογράφου 
Μηχανικού. 

Ειδικά προσόντα: α) Εμπειρία σε θέματα του 

αντικειμένου τους, β) χρήση Η/Υ 

7 

Διοικητικοί 

Δ.Ε. 

Τυπικά προσόντα: α)Απολυτήριο Λυκείου ή 
απολυτήριος τίτλος Ενιαίου Πολυκλαδικού 
Λυκείου, ή Τεχνικού Επαγγελματικού 

Λυκείου, ή άλλος ισότιμος τίτλος σχολών της 
ημεδαπής ή της αλλοδαπής. 

Ειδικά προσόντα: α)Εμπειρία σε θέματα του 
αντικειμένου τους, β)Χειρισμός Η/Υ, γ)γνώση 
λογιστικής. 

8 

Ηλεκτροτεχνίτες 

Δ.Ε. 

Τυπικά προσόντα: α)Απολυτήριος τίτλος 

Ενιαίου Πολυκλαδικού Λυκείου, ή Τεχνικού 
Επαγγελματικού Λυκείου, ή Τεχνικής 
Επαγγελματικής Σχολής, ή Σχολής του 

Ο.Α.Ε.Δ., ή άλλος ισότιμος τίτλος σχολών της 
ημεδαπής ή της αλλοδαπής, 

Ειδικά προσόντα: Εμπειρία σε θέματα του 
αντικειμένου τους. 

9 

Τεχνίτες 

υδραυλικοί 

Δ.Ε. 

Τυπικά προσόντα:α) Απολυτήριος τίτλος 

Ενιαίου Πολυκλαδικού Λυκείου, ή Τεχνικού 
Επαγγελματικού Λυκείου, ή Τεχνικής 
Επαγγελματικής Σχολής, ή Σχολής του 

Ο.Α.Ε.Δ., ή άλλος ισότιμος τίτλος σχολών της 
ημεδαπής ή της αλλοδαπής. 

Ειδικά προσόντα: α) Εμπειρία σε θέματα του 
αντικειμένου τους. 

10 

ι> 

Χειριστές 

Μηχανημάτων 

Έργων 

Δ.Ε. 

Τυπικά προσόντα: α)Απολυτήριος τίτλος 

Ενιαίου Πολυκλαδικού Λυκείου, ή Τεχνικού 
Επαγγελματικού Λυκείου, ή Τεχνικής 
Επαγγελματικής Σχολής, ή Σχολής του 

Ο.Α.Ε.Δ., ή άλλος ισότιμος τίτλος σχολών της 
ημεδαπής ή της αλλοδαπής, β)Άδεια 
ικανότητας οδηγού αυτοκινήτου, γ) Άδεια 
μηχανοδηγού χειριστή μηχανημάτων. 

Ειδικά προσόντα: Εμπειρία σε θέματα του 
αντικειμένου τους. 

11 

Οδηγοί 

Αυτοκινήτων 

Δ.Ε. 

Τυπικά προσόντα: α)Απολυτήριος τίτλος 

Ενιαίου Πολυκλαδικού Λυκείου, ή Τεχνικού 
Επαγγελματικού Λυκείου, ή Τεχνικής 
Επαγγελματικής Σχολής, ή Σχολής του 

Ο.Α.Ε.Δ., ή άλλος ισότιμος τίτλος σχολών της 
ημεδαπής ή της αλλοδαπής, β) Άδεια 
ικανότητας οδηγού αντίστοιχης κατηγορίας 
οχήματος. 

Ειδικά προσόντα: Εμπειρία σε θέματα του 
αντικειμένου τους. 

12 

Υδραυλικών 

Δ.Ε. 

Τυπικά προσόνταια) Απολυτήριος τίτλος 

Ενιαίου Πολυκλαδικού Λυκείου, ή Τεχνικού 
Επαγγελματικού Λυκείου, ή Τεχνικής 
Επαγγελματικής Σχολής, ή Σχολής του 

Ο.Α.Ε.Δ., ή άλλος ισότιμος τίτλος σχολών της 
ημεδαπής ή της αλλοδαπής.β) Άδεια 
ασκήσεως επαγγέλματος 

Ειδικά προσόντα: α) Εμπειρία σε θέματα του 
αντικειμένου τους. 

13 

Ηλεκτρολόγων 

Δ.Ε. 

Τυπικά προσόντα: α)Απολυτήριος τίτλος 

Ενιαίου Πολυκλαδικού Λυκείου, ή Τεχνικού 
Επαγγελματικού Λυκείου, ή Τεχνικής 
Επαγγελματικής Σχολής, ή Σχολής του 

Ο.Α.Ε.Δ., ή άλλος ισότιμος τίτλος σχολών της 
ημεδαπής ή της αλλοδαπής, β) Άδεια 
ασκήσεως επαγγέλματος. 

Ειδικά προσόντα: Εμπειρία σε θέματα του 
αντικειμένου τους. 

14 

Εργοδηγών 
Πολιτικών 
Δομικών Εργων 

Τυπικά προσόντα: α)Απολυτήριο Λυκείου ή 
απολυτήριος τίτλος Ενιαίου Πολυκλαδικού 
Λυκείου, ή Τεχνικού Επαγγελματικού 

Λυκείου, ή άλλος ισότιμος τίτλος σχολών της 
ημεδαπής ή της αλλοδαπής. 

Ειδικά προσόντα: α)Εμπειρία σε θέματα του 
αντικειμένου τους, β)Χειρισμός Η/Υ 

15 

Κλητήρες 

Γενικών 

Καθηκόντων 

Υ.Ε. 

Τυπικά προσόντα: Απολυτήριο τριταξίου 
γυμνασίου, ή Δημοτικού 

Ειδικά προσόντα: α)Εμπειρία στην άσκηση 
επαγγέλματος, β)Άδεια οδήγησης 
μοτοποδηλάτου ή αυτοκινήτου β' 
ερασιτεχνικού. 

16 

Εργάτες 

ύδρευσης 

αποχέτευσης 

Υ.Ε. 

Τυπικά προσόντα: Απολυτήριο τριταξίου 
γυμνασίου, ή δημοτικού. 

Ειδικά προσόντα: α)Εμπειρία στην άσκηση 
επαγγέλματος, β)Άδεια οδήγησης αυτοκινήτου 
β' ερασιτεχνικού. 

17 

Εργάτες γενικών 
καθηκόντων 
Υ.Ε. 

Τυπικά προσόντα: Απολυτήριο τριταξίου 
γυμνασίου, ή δημοτικού. 

Ειδικά προσόντα: α)Εμπειρία στην άσκηση 
επαγγέλματος, β)Άδεια οδήγησης αυτοκινήτου 



β' ερασιτεχνικού. 

Σημειώνεται ότι σε περίπτωση έλλειψης υποψηφίων με 
τα ειδικά προσόντα θεωρούνται ότι αρκούν τα τυπικά. 

Άρθρο 13 

Απαραίτητες προϋποθέσεις πρόσληψης προσωπικού 

ΠΑΡΑΓΡΑΦΟΣ 13.1. 

Το προσωπικό που προσλαμβάνεται από την Επιχείρη¬ 
ση είτε για αόριστο (σύμβαση εργασίας ιδιωτικού δικαίου 
αορίστου χρόνου) είτε για ορισμένο χρόνο (σύμβαση ερ¬ 
γασίας ιδιωτικού δικαίου ορισμένου χρόνου) πρέπει: 

1. Να είναι τουλάχιστον 18 ετών. 

2. Να έχει εκπληρώσει τις στρατιωτικές υποχρεώσεις ή 
να έχει απαλλαγεί νόμιμα απ’ αυτές. 

3. Να μην είναι υπόδικος ή να μην έχει καταδικαστεί για 
κλοπή υπεξαίρεση, απάτη, εκβίαση, πλαστογραφία, δω¬ 
ροδοκία, παράβαση καθήκοντος ή άλλο παρεμφερές αδί¬ 
κημα. 

4. Να μη βρίσκεται υπό δικαστική αντίληψη ή απαγό¬ 
ρευση. 

5. Να μην έχει απολυθεί για πειθαρχικό παράπτωμα από 
τη θέση του δημοσίου υπαλλήλου ή υπαλλήλου των 
Ο.Τ.Α. ή Ν.Π.Δ.Δ. 

6. Να είναι μόνιμος κάτοικος ή δημότης του Δήμου Φι¬ 
λίππων ή του νομού Καβάλας. 

ΠΑΡΑΓΡΑΦΟΣ 13.2. 

Για την απόδειξη εκπληρώσεως των παραπάνω προϋ¬ 
ποθέσεων το προσλαμβανόμενο προσωπικό πρέπει να 
υποβάλει: 

1. Ληξιαρχική πράξη γέννησης. 

2. Πιστοποιητικό στρατολογίας για τους άνδρες. 

3. Αντίγραφο ποινικού μητρώου. 

4. Πιστοποιητικό εισαγγελίας ότι δεν διώκεται ως φυγό¬ 
ποινος ή φυγόδικος. 

5. Υπεύθυνη δήλωση ότι δεν έχει παραπεμφθεί να δικα¬ 
στεί για κάποια από τα εξής αδικήματα: κλοπή, ληστεία, 
απάτη, υπεξαίρεση, εκβίαση, πλαστογραφία, απιστία, 
δωροδοκία, καταπίεση, παράβαση καθήκοντος ή άλλο 
παρεμφερές αδίκημα. 

6. Βεβαίωση τόπου μονίμου κατοικίας ή πιστοποιητικό 
γέννησης 

ΠΑΡΑΓΡΑΦΟΣ 13.3. 

Θέση εργασίας, όπως αυτές καθορίζονται στον παρό¬ 
ντα Οργανισμό Εσωτερικής Υπηρεσίας, δεν μπορεί να κα¬ 
ταλάβει κανένα πρόσωπο το οποίο δεν έχει τα απαιτούμε- 
να για τη συγκεκριμένη θέση τυπικά και ουσιαστικά προ¬ 
σόντα. Στην περίπτωση διακοπής της σύμβασης με 
οποιοδήποτε απασχολούμενο, για όσο χρόνο υπηρέτησε 
ως υπάλληλος, είναι υπεύθυνος για τις πράξεις του οι 
οποίες είναι έγκυρες. 

Άρθρο 14 

Τρόπος πρόσληψης προσωπικού 

ΠΑΡΑΓΡΑΦΟΣ 14.1. 

Η πρόσληψη του Διευθυντή της Επιχείρησης γίνεται κα¬ 
τόπιν αποφάσεως του Διοικητικού Συμβουλίου μετά από 
εισήγηση του Προέδρου αυτού. Το υπόλοιπο προσωπικό 
της Επιχείρησης προσλαμβάνεται με απόφαση του Διοι¬ 
κητικού Συμβουλίου μετά από εισήγηση επιτροπής που 
συγκροτείται με απόφαση του Δ.Σ. Όλες οι προσλήψεις 
γίνονται μετά από προκήρυξη. 

ΠΑΡΑΓΡΑΦΟΣ 14.2. 

Προκήρυξη θέσεων: Προκήρυξη για οποιαδήποτε πρό¬ 
σληψη δημοσιεύεται υποχρεωτικά σε όλες τις ημερήσιες 


τοπικές εφημερίδες και προαιρετικά σε δύο (2) τουλάχιστον 
εφημερίδες πανελλήνιας κυκλοφορίας. Οι υποψήφιοι, μέ¬ 
σα σε συγκεκριμένο χρονικό διάστημα από την ημερομηνία 
δημοσιεύσεως της προκήρυξης, το οποίο δεν μπορεί να εί¬ 
ναι μικρότερο των δέκα (10) ημερών, υποβάλλουν στην Επι¬ 
χείρηση αίτηση στην οποία επισυνάπτουν τα καθοριζόμενα 
από την προκήρυξη δικαιολογητικά. 

ΠΑΡΑΓΡΑΦΟΣ 14.3. 

Κριτήρια επιλογής υποψηφίων: Κριτήρια επιλογής των 
υποψηφίων θεωρούνται τα περιγραφόμενα προσόντα 
στο άρθρο 12 του παρόντος Οργανισμού. Στα παραπάνω 
μπορούν να προστίθενται κατά περίπτωση και όσα επι¬ 
πλέον προσόντα κρίνει το Διοικητικό Συμβούλιο και τα 
οποία θα περιλαμβάνονται εκάστοτε στην προκήρυξη. 

ΠΑΡΑΓΡΑΦΟΣ 14.4. 

Διαδικασία πρόσκλησης και επιλογής υποψηφίων: 

Με απόφαση του Δ.Σ. καθορίζονται τα ακόλουθα: 

Α. Τοπεριεχόμενοτηςπροκήρυξηςγιατηνπλήρωση κε¬ 
νών θέσεων προσωπικού. 

Β. Ο τύπος της αίτησης, του βιογραφικού σημειώματος 
και των απαιτούμενων δικαιολογητικών που θα υποβάλ¬ 
λουν οι υποψήφιοι. 

Γ. Η επιτροπή αξιολόγησης των υποψηφίων, η οποία θα 
εισηγηθεί προς το Δ.Σ. και η οποία έχει καιτην ευθύνη δια¬ 
δικασίας πρόσληψης από πέντε (5) μέλη έκτων οποίωντα 
τρία (3) είναι μέλη του Δ.Σ. της Επιχείρησης. Τα άλλα δύο 
(2) μέλη είναι ο Διευθυντής της Επιχείρησης και ο υπεύ¬ 
θυνος του τμήματος όπου πρόκειται να ενταχθεί ο προ¬ 
σλαμβανόμενος. 

Η επιτροπή αξιολόγησης εισηγείται τον πίνακα επιτυ¬ 
χίας στο Δ.Σ. το οποίο και αποφασίζει. 

Ειδικότερα: 

Α. Προσωπικό Ιδιωτικού Δικαίου Αορίστου ή Ορισμένου 
Χρόνου 

Η διαδικασία πρόσληψης του προσωπικού της Επιχεί¬ 
ρησης προβλέπεται από τις διαδικασίες του Ν. 2527/ 
1997. Η πρόσληψη του τακτικού Διοικητικού Προσωπι¬ 
κού, γίνεται με τη διαδικασία του άρθρου 18 του Ν. 2190/ 
1994, όπως τροποποιήθηκε και συμπληρώθηκε και ισχύει 
σήμερα. Η πλήρωση των θέσεων κατά την προαναφερό- 
μενη διάταξη πραγματοποιείται με σειρά προτεραιότη¬ 
τας. Για την πλήρωση των ανωτέρω θέσεων δημοσιεύεται 
προκήρυξη στην Εφημερίδα της Κυβερνήσεως (τεύχος 
προκηρύξεων του Α.Σ.Ε.Π.). Περίληψη της προκήρυξης 
δημοσιεύεται σε δύο (2) τουλάχιστον ημερήσιες εφημε¬ 
ρίδες των Αθηνών. Η προκήρυξη αποστέλλεται πριν τη 
δημοσίευσή της στο Ανώτατο Συμβούλιο Επιλογής Προ¬ 
σωπικού (Α.Σ.Ε.Π.) το οποίο οφείλει να την ελέγξει από 
άποψη νομιμότητας εντός δέκα (10) ημερών. Αν παρέλθει 
άπρακτη η προθεσμία των δέκα (10) ημερών τεκμαίρεται 
η σύμφωνη γνώμη του Α.Σ.Ε.Π. Οι υποψήφιοι κατατάσσο¬ 
νται σε πίνακες προτεραιότητας. Η σειρά κατάταξης των 
υποψηφίων στους πίνακες γίνεται χωριστά, για τις θέσεις 
των κατηγοριών Π.Ε. και Τ.Ε., καθώς και για τις θέσεις 
Δ.Ε., σύμφωνα με τις διατάξεις της παρ. 4 του άρθρου 18 
του Ν. 2190/1994, όπως τροποποιήθηκε και ισχύει. Οι 
ανωτέρω πίνακες κατάταξης των υποψηφίων αποστέλλο- 
νται στο Α.Σ.Ε.Π. το οποίο ασκεί τον έλεγχο αυτεπαγγέλ- 
τως ή κατ’ ένσταση των υποψηφίων. 

Μετά τον έλεγχο η Επιτροπή καταρτίζει: 

Α) τους οριστικούς πίνακες κατάταξης, 

Β) τους πίνακες αυτών που τελικώς διορίζονται. 

Οι πίνακες κατάταξης και οι πίνακες των διορισθέντων, 

αποστέλλονται για δημοσίευση στην Εφημερίδα της Κυ- 
βερνήσεως (τεύχος προκηρύξεων του Α.Σ.Ε.Π.). Η πρό¬ 
σληψη του προσωπικού μπορεί να γίνει αμέσως μετά την 
κατάρτιση των πινάκων κατάταξης των υποψηφίων και 
πριν τον αυτεπάγγελτο ή κατ’ ένσταση έλεγχο του 
Α.Σ.Ε.Π. Στην περίπτωση κατά την οποία, μετά το αυτε¬ 
πάγγελτο ή κατ’ ένσταση έλεγχο του Α.Σ.Ε.Π. και τη δη¬ 
μοσίευση των οριστικών πινάκων, ακυρωθούν οι προσλή¬ 
ψεις, οι οποίες έχουν πραγματοποιηθεί, οι προσλαμβανό¬ 
μενοι, απολύονται. Οι απολυόμενοι λαμβάνουν τις απο¬ 
δοχές οι οποίες προβλέπονται για την απασχόλησή τους 
μέχρι την ημέρα της απόλυσης, χωρίς οποιαδήποτε απο¬ 
ζημίωση από την αιτία αυτή. 

Β. Τεχνικό - Επιστημονικό Προσωπικό - Εργατοτεχνικό 
Προσωπικό 

Η πρόσληψη του τεχνικού - επιστημονικού και εργατο- 
τεχνικού προσωπικού (της κατηγορίας Υ.Ε.) γίνεται από 
την Επιχείρηση σύμφωνα με τις κατωτέρω αναφερόμενες 
διαδικασίες. 

Η προκήρυξη για την πλήρωση των θέσεων του ανωτέ¬ 
ρω προσωπικού, πριν τη δημοσίευση υποβάλλεται σε 
σχέδιο στο Α.Σ.Ε.Π. και εγκρίνεται ή τροποποιείται από 
αυτό σε δέκα (10) ημέρες από την υποβολή του. Εάν η 
προθεσμία των δέκα (10) ημερών παρέλθει άπρακτη τεκ- 
μαίρεται η σύμφωνη γνώμη του Α.Σ.Ε.Π. Η πρόσληψη του 
προσωπικού αυτού ελέγχεται από το Α.Σ.Ε.Π. Ο έλεγχος 
αναφέρεται στηντήρηση των διατάξεωντου κανονισμού. 

Γ. Ειδικό Επιστημονικό Προσωπικό 

Το Ειδικό Επιστημονικό Προσωπικό προσλαμβάνεται με 
τη διαδικασία της συνέντευξης και επιλογής. Η επιλογή 
γίνεται από την παραπάνω επιτροπή. Η Επιτροπή υπο- 
χρεούται να κάνει προκήρυξη της θέσης. 

Η προκήρυξη, που συντάσσει η επιτροπή και θα εγκρί¬ 
νει το Διοικητικό Συμβούλιο περιλαμβάνει τουλάχιστον: 

• Τον καθορισμό και την περιγραφή της θέσης. 

• Τα γενικά και ειδικά προσόντα αυτών που θα εκδηλώ¬ 
σουν ενδιαφέρον. 

• Τα απαραίτητα δικαιολογητικά που πρέπει να υπο¬ 
βάλλουν οι ενδιαφερόμενοι. 

• Την προθεσμία μέσα στην οποία πρέπει να υποβλη¬ 
θούν τα δικαιολογητικά. 

Η προθεσμία ορίζεται σε είκοσι (20) ημέρες από την τε¬ 
λευταία δημοσίευση της προκήρυξης. Η προκήρυξη δημο¬ 
σιεύεται σε δύο (2) τουλάχιστον ημερήσιες πολιτικές εφη¬ 
μερίδες για δύο (2) τουλάχιστον μέρες οι οποίες απέχουν με¬ 
ταξύ τους χρονικά διάστημα οκτώ (8) ημερών. Μετά την 
πάροδο της προθεσμίας υποβολής των δικαιολογητικών, η 
επιτροπή συγκεντρώνει τις αιτήσεις των ενδιαφερομένων, 
εξετάζει την πληρότητα των τυπικών προϋποθέσεων και με 
ατομικές προσκλήσεις καλεί, όσους από τους ενδιαφερομέ¬ 
νους κρίνει ότι κατ’ αρχήν μπορούν να ανταποκριθούν στις 
απαιτήσεις της Επιχείρησης σε προσωπική συνέντευξη. 

• Κριτήρια επιλογής. Ως κριτήρια επιλογής των υποψη¬ 
φίων θεωρούνται τα απαραίτητα και προαιρετικά προσό¬ 
ντα που προβλέπονται από τον παρόντα (άρθρο 12), λαμ- 
βανομένων υπόψη των διατάξεωντου Ν. 2527/1997. 

• Πίνακας επιτυχόντων. 

Μετά το τέλος των κατά της παρ. 1 προσωπικών συνε¬ 
ντεύξεων των ενδιαφερομένων καταρτίζεται από την επι¬ 
τροπή πίνακας στον οποίο φαίνεται η σειρά επιτυχίας κά¬ 
θε υποψηφίου. Η επιλογή γίνεται με βάση τον πίνακα αυ¬ 
τό και τη σειρά προτεραιότητας των υποψηφίων. Η σειρά 
επιλογής του Διοικητικού Προσωπικού γίνεται σύμφωνα 


με τον πίνακα κατάταξης κατά τα ειδικότερα οριζόμενα 
στο Ν. 2527/1997. Ο αριθμός των προσλαμβανομένων 
δεν επιτρέπεται να υπερβαίνειτον αριθμό των θέσεων για 
τις οποίες έγινε η προκήρυξη. 

ΠΑΡΑΓΡΑΦΟΣ 14.5. 

Κοινοποίηση αποτελεσμάτων: Με απόφαση του Προέ¬ 
δρου της Επιχείρησης διορίζονται οι επιτυχόντες υποψή¬ 
φιοι και ορίζεται η θέση την οποία καταλαμβάνουν και η 
ημερομηνία κατά την οποία πρέπει να παρουσιαστούν για 
την ανάληψη της εργασίας. Η απόφαση κοινοποιείται 
στους επιτυχόντες με συστημένη ταχυδρομική επιστολή, 
στην οποία έχει επισυναφθεί και η απόφαση του Διοικητι¬ 
κού Συμβουλίου της Επιχείρησης στην οποία καθορίζο¬ 
νται οι αμοιβές των εργαζομένων. Η έναρξη της σύμβα¬ 
σης εργασίας λογίζεται με την ανάληψη υπηρεσίας από 
τον προσλαμβανόμενο. Τυχόν ενστάσεις υποβάλλονται 
στον Πρόεδρο του Δ.Σ. εντός δέκα (10) ημερών από την 
ημερομηνία έκδοσης των αποτελεσμάτων. Για τις ενστά¬ 
σεις αποφαίνεταιτο Δ.Σ. της Επιχείρησης. 

ΠΑΡΑΓΡΑΦΟΣ 14.6. 

Ανάκληση πρόσληψης: Η πρόσληψη ανακαλείται σε πε¬ 
ρίπτωση που ο προσληφθείς δεν παρουσιαστεί αδικαιο¬ 
λόγητα στην εργασία του κατά την καθορισμένη ημερο¬ 
μηνία ή στην περίπτωση που ο προσληφθείς δεν αποδε¬ 
χθεί αυτή ρητώς. Στην περίπτωση αυτή με απόφαση του 
Δ.Σ. τη θέση καταλαμβάνει ο πρώτος αναπληρωματικός 
από τονπίνακα των επιτυχόντων ή μπορεί να επαναληφθεί 
η διαδικασία, εφόσον προβλέπεται στην προκήρυξη. 

ΠΑΡΑΓΡΑΦΟΣ 14.7. 

Δοκιμαστική υπηρεσία: ο προσλαμβανόμενος με σύμ¬ 
βαση εργασίας αορίστου χρόνου διανύει δοκιμαστική 
υπηρεσία έξι (6) μηνών κατά την διάρκεια της οποίας μπο¬ 
ρεί να απολυθεί ύστερα από αιτιολογημένη απόφαση του 
Διοικητικού Συμβουλίου. Μέσα σε ένα μήνα από τη συ¬ 
μπλήρωση της δοκιμαστικής υπηρεσίας, το Διοικητικό 
Συμβούλιο είναι υποχρεωμένο να αποφανθεί αν ο προ¬ 
σληφθείς είναι κατάλληλος για τη συνέχιση της παροχής 
των υπηρεσιών του. Αν ο προσληφθείς δεν κριθεί κατάλ¬ 
ληλος, το Διοικητικό Συμβούλιο κατόπιν αποφάσεως τον 
απολύει τηρουμένων των διατάξεων της εργατικής νομο¬ 
θεσίας. 

Άρθρο 15 

Λύση της σύμβασης εργασίας 

ΠΑΡΑΓΡΑΦΟΣ 15.1. 

Η σύμβαση εργασίας των εργαζομένων στην Επιχείρη¬ 
ση λύεται: 

• Με καταγγελία της σύμβασης εκ μέρους του εργαζο¬ 
μένου. 

• Με καταγγελία της σύμβασης εκ μέρους της Δ.Ε.Υ.Α.Φ. 

• Αυτοδίκαια με τη συμπλήρωση των προϋποθέσεων 
συνταξιοδότησης που ο νόμος ορίζει. 

• Με την αδικαιολόγητη ή αυθαίρετη απουσία, έστω και 
μικρότερη των πέντε (5) ημερών, που γίνεται όμως κατ’ 
επανάληψη. Η περίπτωση αυτή μπορεί να θεωρηθεί βασι¬ 
κός λόγος για καταγγελία της σύμβασης εργασίας από 
την Επιχείρηση. 

ΠΑΡΑΓΡΑΦΟΣ 15.2. 

Η καταγγελία της σύμβασης εκ μέρους του εργαζομέ¬ 
νου ή της Επιχείρησης γίνεται σύμφωνα με τις διατάξεις 
της κείμενης εργατικής νομοθεσίας και σύ μφωνα με τους 
όρους που προβλέπονται από την ατομική σύμβαση ερ¬ 
γασίας. 

ΠΑΡΑΓΡΑΦΟΣ 15.3. 

Η καταγγελία της σύμβασης από μέρους της Επιχείρη¬ 
σης ενεργείται με απόφαση του Διοικητικού Συμβουλίου 
ή του Προέδρου του Δ.Σ. της Επιχείρησης και γνωστο¬ 
ποιείται στο Δ.Σ. 

Άρθρο 16 

Καθήκοντα και υποχρεώσεις του Προσωπικού 

ΠΑΡΑΓΡΑΦΟΣ 16.1. 

Κάθε εργαζόμενος της Επιχείρησης έχει υποχρέωση και 
καθήκον να εκτελεί την εργασία που του ανατίθεται με επι¬ 
μέλεια και ευσυνειδησία, ώστε η Επιχείρηση να προσφέρει 
στους δημότες υψηλής ποιότητας υπηρεσίες. Τα καθήκο¬ 
ντα του προσωπικού είναι αυτά που συνοπτικά καθορίζο¬ 
νται στον παρόντα Οργανισμό για κάθε εργαζόμενο και αυ¬ 
τά που ορίζονται από τον άμεσο Προϊστάμενό του καθώς 
και από τους ιεραρχικά ανώτερους Προϊσταμένους. 

ΠΑΡΑΓΡΑΦΟΣ 16.2. 

Το προσωπικό οφείλει να προσέρχεται στην εργασία 
του εγκαίρως με τρόπο ώστε να βρίσκεται στη θέση του 
κατά την ώρα έναρξης της εργασίας του που ορίζεται με 
απόφαση του Δ.Σ. Το προσωπικό οφείλει, εισερχόμενο 
για εργασία, να αποδεικνύει την παρουσία του με τον τη¬ 
ρούμενο από την Επιχείρηση τρόπο. Το ίδιο μπορεί να 
ισχύσει και κατάτη λήξη της εργασίας με απόφαση του Δι¬ 
οικητικού Συμβουλίου για ορισμένες κατηγορίες προσω¬ 
πικού. Κάθε παράληψη δήλωσης προσέλευσης ή αποχώ¬ 
ρησης συνεπάγεται πειθαρχική δίωξη του παραβάτη. Επί¬ 
σης απαγορεύεται η δήλωση προσέλευσης ή αποχώ¬ 
ρησης από άλλο πρόσωπο. Η παράβαση της διάταξης αυ¬ 
τής επειδή περιέχει δόλο, εκτός των πειθαρχικών κυρώ¬ 
σεων, συνεπάγεται σε περίπτωση υποτροπής και την ποι¬ 
νική δίωξη των παραβατών. 

ΠΑΡΑΓΡΑΦΟΣ 16.3. 

Η αδικαιολόγητη καθυστέρηση και η κατ’ επανάληψη 
συνεχής αυθαίρετη απουσία του εργαζομένου από την 
Επιχείρηση, αποτελεί σοβαρό παράπτωμα, το οποίο πλην 
της περικοπής των αντίστοιχων ημερομισθίων συνεπάγε¬ 
ται και την επιβολή των προβλεπομένων από τον παρόντα 
Οργανισμό Εσωτερικής Υπηρεσίας ποινών και την άσκη¬ 
ση κάθε νόμιμου δικαιώματος από την Επιχείρηση, ακόμη 
και αυτό της καταγγελίας της σύμβασης με υπαιτιότητα 
του εργαζομένου. 

ΠΑΡΑΓΡΑΦΟΣ 16.4. 

Κάθε εργαζόμενος στην Επιχείρηση υποχρεούται να 
αναγγέλλει εντός της αυτής ημέρας στην υπηρεσία κάθε 
κώλυμα για παροχή εργασίας ή σε περίπτωση πραγματι¬ 
κής και εξακριβωμένης αδυναμίας να ειδοποιήσει το αρ¬ 
γότερο μέχρι το μεσημέρι της επόμενης ημέρας, αλλιώς 
θεωρείται ότι απούσιασε αδικαιολόγητα. Αν το κώλυμα 
οφείλεται σε ασθένεια, ο εργαζόμενος οφείλει να προ¬ 
σκομίσει στο διοικητικό γραφείο βεβαίωση ιατρού του οι¬ 
κείου ασφαλιστικού οργανισμού, στην οποία θα πιστοποι¬ 
είται η ανικανότητα για εργασία όπως και η πιθανή διάρ¬ 
κεια της ασθένειας. Ως βραχείας διάρκειας ασθένεια 
θεωρείται αυτή που διαρκεί συνεχώς ή κατά περιοδικά 
διαστήματα, των οποίων το σύνολο δεν υπερβαίνει μέσα 
στο ίδιο ημερολογιακό έτος: τις 30 ημέρες για τον απα¬ 
σχολούμενο μέχρι 4 χρόνια, τους 3 μήνες για τον απα¬ 
σχολούμενο από 4 μέχρι 15 χρόνια, τους 6 μήνες για τον 
απασχολούμενο πλέοντων 15 ετών. Μετά την παρέλευση 
των παραπάνω χρονικών ορίων, η σύμβαση μπορεί να θε¬ 
ωρηθεί ότι λύθηκε από τον απουσιάζοντα εργαζόμενο. 


ΠΑΡΑΓΡΑΦΟΣ 16.5. 

Με την προϋπόθεση ότι δεν γίνεται κατάχρηση του δι¬ 
ευθυντικού δικαιώματος και ανάλογα με τις ανάγκες που 
παρουσιάζονται στην Επιχείρηση, ο Διευθυντής μπορεί 
να δώσει εντολή σε οποιονδήποτε εργαζόμενο, για την 
εκτέλεση και άλλης συμπληρωματικής εργασίας προ- 
σφέροντας υπηρεσίες συναφείς με την ειδικότητά του και 
τα προσόντα του. Η παραπάνω εντολή δεν έχει χρονικά 
περιθώρια και αφήνεται στην κρίση του Διευθυντή της 
Επιχείρησης. Στην περίπτωση που ο εργαζόμενος αρνη- 
θείτην εκτέλεση της παραπάνω συμπληρωματικής εργα¬ 
σίας αποφασίζει σχετικά το Διοικητικό Συμβούλιο. 

ΠΑΡΑΓΡΑΦΟΣ 16.6. 

Όλο το προσωπικό πρέπει να γνωρίζει τις διατάξεις του 
παρόντος Οργανισμού Εσωτερικής Υπηρεσίας, καθώς 
και τις οδηγίες και εγκυκλίους της Επιχείρησης, που ανα- 
φέρονται στα καθήκοντα και τις υποχρεώσεις του. Δεν 
μπορεί κανείς εργαζόμενος να επικαλεσθεί άγνοια του 
παρόντος Οργανισμού. 

ΠΑΡΑΓΡΑΦΟΣ 16.7. 

Κάθε εργαζόμενος θα πρέπει να συμπεριφέρεται στους 
συναδέλφους του με ευγένεια και με πνεύμα συναδελφι- 
κής συνεργασίας για την εξυπηρέτηση των συμφερόντων 
της Επιχείρησης. Θα πρέπει να εξετάζει με προθυμία και 
να μεριμνά για την κατά το δυνατόν ταχύτερη ικανοποίη¬ 
ση των αιτημάτων των συναλλασσομένων με την Επιχεί¬ 
ρηση. 

Άρθρο 17 

Υπερωριακή απασχόληση Προσωπικού 

ΠΑΡΑΓΡΑΦΟΣ 17.1. 

Επιτρέπεται η υπερωριακή απασχόληση του προσωπι¬ 
κού για την αντιμετώπιση επειγουσών ή έκτακτων ανα¬ 
γκών, εφαρμοζομένων των ισχυουσών διατάξεων της ερ¬ 
γατικής νομοθεσίας. Η υπερωριακή απασχόληση αποφα- 
σίζεται: 

1. Από τον υπεύθυνο του τμήματος στο οποίο ανήκει ο 
εργαζόμενος μέχρι τις είκοσι (20) ώρες ανά μήνα. 

2. Από τον Διευθυντή της Επιχείρησης για τις επόμενες 
είκοσι (20) ώρες ανά μήνα. 

3. Από το Δ.Σ. της Επιχείρησης για πέραν των σαράντα 
(40) ωρών ανά μήνα, μετά από εισήγηση του Διευθυντή 
τηρουμένων των διατάξεων της εργατικής νομοθεσίας. 

Άρθρο 18 

Άδειες προσωπικού και χρόνος εργασίας 

ΠΑΡΑΓΡΑΦΟΣ 18.1. 

Γιατις άδειες προσωπικού και το χρόνο εργασίας ισχύ¬ 
ουν οι διατάξεις της εργατικής νομοθεσίας. 

ΠΑΡΑΓΡΑΦΟΣ 18.2. 

Οι άδειες εργασίας διακρίνονται σε: 

Α. Κανονικές: Στους εργαζόμενουςτης Επιχείρησης χο¬ 
ρηγούνται άδειες όπως καθορίζονται κάθε φορά από τη 
σχετική νομοθεσία και τις αποφάσειςτου Υπουργείου Ερ¬ 
γασίας με τρόπο που να επιτρέπει την κανονική και εύ¬ 
ρυθμη λειτουργία της Επιχείρησης. Η άδεια μπορεί να 
ανακληθεί για ειδικούς λόγους ανάλογα με τις ανάγκες 
της Επιχείρησης. Οι κανονικές άδειες είναι υποχρεωτικές 
για το προσωπικό της Επιχείρησης. Εργαζόμενος που 
από δική του ευθύνη δεν πήρε την κανονική του άδεια μέ¬ 
χρι την 31η Δεκεμβρίου κάθε έτους, δεν μπορεί να μετα¬ 
φέρει την άδειά του στο επόμενο έτος, ούτε να αποζη¬ 
μιωθεί σε χρήμα. 

Β. Για λόγους ασθένειας: Τα σχετικά θέματα με την 
απουσία των εργαζομένων από την εργασία τους για λό¬ 
γους ασθένειας, ρυθμίζονται από τις διατάξεις της εργα¬ 
τικής νομοθεσίας καιτη Συλλογική Σύμβαση Εργασίας. Οι 
εργαζόμενοι της Επιχείρησης οφείλουν σε περίπτωση 
ασθένειας τους να τηρούν την ακόλουθη διαδικασία: Να 
ενημερωθούν αυθημερόν και πάντως χωρίς υπαίτια κα¬ 
θυστέρηση τον υπεύθυνο του αντίστοιχου τμήματος, ο 
οποίος είναι υπεύθυνος να ενημερώσει στη συνέχεια τη 
Διεύθυνση Διοίκησης και Οικονομικών. Μετά το πέρας 
της ασθένειας του εργαζομένου και με την επιστροφή του 
στην εργασία, να προσκομίσει στο Λογιστήριο τα δικαιο- 
λογητικά στοιχεία που χορήγησε ο αρμόδιος ασφαλιστι¬ 
κός φορέας ή εάν αυτό δεν καθίσταται δυνατό, δικαιολο- 
γητικά από νοσοκομείο ή ιδιώτη γιατρό βάση των οποίων 
να πιστοποιείται η ασθένεια του εργαζομένου. Η επιχεί¬ 
ρηση δεν υποχρεώνεται να λάβει υπόψη τις γνωματεύ¬ 
σεις και βεβαιώσεις ιδιωτών γιατρών, εκτός της περίπτω¬ 
σης εργαζομένων που δεν έχουν ακόμη ασφαλιστεί νόμι¬ 
μα ή αδυνατούν από δικαιολογημένη αιτία ή σπουδαίο 
λόγο να προσφύγουν στις υπηρεσίες του ασφαλιστικού 
οργανισμού. Η επιχείρηση μπορεί να συμβάλλεται με ει¬ 
δικό γιατρό εργασίας για την τήρηση των κανόνων υγιει¬ 
νής και ασφάλειας στην εργασία, καθώς και την παρακο¬ 
λούθηση των ασθενειών των εργαζομένων. Σε κάθε περί¬ 
πτωση η καταβολή των αποδοχών στους εργαζομένους 
κατά την περίοδο της ασθένειάς τους γίνεται με βάση την 
ισχύουσα νομοθεσία όπως ορίζεται από τα άρθρα 657 και 
658 του Αστικού Κώδικα, η οποία και εφαρμόζεται απαρέ¬ 
γκλιτα σε κάθε ανάλογη περίπτωση. Στην περίπτωση που 
δεν έχει ενημερωθεί η Επιχείρηση για την ασθένεια εργα¬ 
ζομένου της και δεν προσκομίσει αυτός δικαιολογητικά 
στοιχεία της ασθένειάς του μετά το πέρας αυτής (της 
ασθένειας) και με την επάνοδό του στην εργασία, θεω¬ 
ρείται αδικαιολογήτως απών και οι αποδοχές που αντι¬ 
στοιχούν στις ημέρες απουσίας του αφαιρούνται από τις 
μηνιαίες αποδοχές του. Επιπρόσθετα τονίζεται ότι η αδι¬ 
καιολόγητη απουσία των εργαζομένων από την εργασία 
τους αποτελεί πειθαρχικό παράπτωμα. 

Το Δ.Σ. της Επιχείρησης με απόφασή του μπορεί να χο¬ 
ρηγήσει άδεια απουσίας για λόγους υγείας χωρίς αποδο¬ 
χές για διάστημα μέχρι δεκαοκτώ (18) μηνών. Στην περί¬ 
πτωση αυτή δεν καταγγέλλεται η σύμβαση εργασίας, 
εφόσον αυτό απαιτεί η κατάσταση υγείας του εργαζόμε¬ 
νου που πιστοποιείται από την αρμόδια επιτροπή του 
ασφαλιστικού φορέα του. Το Δ.Σ. της Επιχείρησης μπορεί 
να υποχρεώσει τον εργαζόμενο να εξετασθεί από γιατρό 
της επιλογής του για να δημιουργήσει δική του άποψη. 

Γ. Για λόγους εγκυμοσύνης: Για τις εργαζόμενες μητέ¬ 
ρες η συνολική διάρκεια της άδειας τοκετού ορίζεται 
στους τέσσερις (4) μήνες συνολικά, από τους οποίους οι 
δύο (2) χορηγούνται υποχρεωτικά πριν από την πιθανή 
ημερομηνία του τοκετού και οι υπόλοιποι δύο (2) μετά τον 
τοκετό. Σε περίπτωση που ο τοκετός είναι πρόωρος η συ¬ 
νολική άδεια κυήσεως και λοχείας, δεν μπορεί να είναι μι¬ 
κρότερη των τεσσάρων μηνών. Οι αποδοχές αθροίζονται 
σύμφωνα με την εργατική νομοθεσία. Οι μητέρες εργα¬ 
ζόμενες της Επιχείρησης δικαιούνται άδεια μητρότητας 
για τα δύο (2) πρώτα χρόνια από τον τοκετό, δηλαδή ερ¬ 
γάζονται με μειωμένο ωράριο εργασίας κατά δύο (2) 
ώρες την ημέρα και για τα επόμενα δύο χρόνια με μειω¬ 
μένο ωράριο κατά μία (1) ώρα την ημέρα. 


Δ. Χωρίς αποδοχές: Ο Διευθυντής μπορεί μετά από 
γνώμη του αρμόδιου Υπεύθυνου Τμήματος να χορηγεί 
άδειες χωρίς αποδοχές διάρκειας μέχρι πέντε (5) ημέρες, 
για πραγματικά σοβαρούς λόγους και μετά από γραπτή 
αίτηση του ενδιαφερομένου. Σε περίπτωση άρνησης του 
Διευθυντή ο εργαζόμενος δικαιούται να ζητήσει άδεια 
απουσίας του από τον Πρόεδρο του Δ.Σ. που μπορεί να 
χορηγήσει άδεια χωρίς αποδοχές μέχρι και δέκα (10) ημέ¬ 
ρες. Άδειες άνευ αποδοχών και για χρονικό διάστημα πέ- 
ραντων δέκα (10) ημερών και για σοβαρούς λόγους μπο¬ 
ρεί να χορηγήσει το Δ.Σ. με απόφασή του. 

Ε. Ειδικές: Ειδικές άδειες που χορηγεί η Επιχείρηση πέ¬ 
ραν της κανονικής και των αδειών για λόγους υγείας, 
εγκυμοσύνης κ.λ.π. είναι: 

• στους συνδικαλιστές χορηγείται άδεια απουσίας με 
πλήρεις αποδοχές σύμφωνα με το Ν. 1264/1982 άρθρο 17. 

• σε περίπτωση γάμου χορηγείται στον εργαζόμενο 
άδεια για απου σία πέντε (5) η μερών με πλή ρεις αποδοχές 
ύστερα από απόφαση του Διευθυντή. 

• άδεια μίας (1) ημέρας λόγω θανάτου συγγενούς α' και 
β' βαθμού εξ αίματος ή αγχιστείας για τους διαμένοντες 
σε απόσταση μέχρι 100 χιλιόμετρα από τον τόπο του θα¬ 
νάτου, δύο (2) ημερών για τους διαμένοντες σε απόστα¬ 
ση από 100 έως 400 χιλιόμετρα κα τριών ημερών για πά¬ 
νω από 400 χιλιόμετρα ή νησιά εκτός του νομού διαμονής 
τους. 

• σε περίπτωση τοκετού συζύγου εργαζομένου μία (1) 
ημέρα. 

• άδεια απουσίας γονέα από την εργασία, μέχρι τέσσε¬ 
ρις (4) ημέρες το έτος προκειμένου να ενημερώνονται για 
την πορεία της εκπαίδευσης των παιδιών τους. Σε κάθε 
πάντως περίπτωση πρέπει να προσκομισθούντα σχετικά 
πιστοποιητικά. 

• Στους σπουδαστές ή φοιτητές που μετέχουν σε τμη¬ 
ματικές ή πτυχιακές εξετάσεις ανωτέρων ή ανωτάτων 
σχολών χορηγούνται άδειες συνολικής διάρκειας μέχρι 
δεκαπέντε (15) ημέρες το έτος και για όσα είναι τα έτη 
σπουδών της σχολής, αυξημένα κατά δύο, μετά από από¬ 
φαση του Δ.Σ. της Επιχείρησης. 

• Στην ονομαστική εορτή του εργαζομένου χορηγείται 
άδεια μίας (1) ημέρας από το Διευθυντή. 

ΣΤ. Ολιγόωρης απουσίας: Ολιγόωρες άδειες απουσίας 
κατά τη διάρκεια της εργασίας μπορεί να χορηγήσει ο 
Υπεύθυνος Τμήματος που ανήκει ο εργαζόμενος, για σο¬ 
βαρούς λόγους, κατά την κρίση του. 

Ζ. Εκπαιδευτικές : Επίσης μπορεί να χορηγούνται στους 
εργαζομένους εκπαιδευτικές άδειες σύμφωνα με ειδική 
πολιτική που καθορίζει η Επιχείρηση για την επιμόρφωση 
των εργαζομένων. Η χορήγηση εκπαιδευτικής αδείας μέ¬ 
χρι ενός (1) μηνός με αποδοχές γίνεται με απόφαση του Δι¬ 
ευθυντή , ενώ μέχρι ενός (1) έτους με απόφαση του Δ.Σ. της 
Επιχείρησης, μετά από σχετική εισήγηση του Διευθυντή 
και των Υπευθύνων Τμημάτων, αφού ο εκπαιδευόμενος 
αναλάβει την υποχρέωση να παραμείνει για εργασία στην 
Δ. Ε.Υ.Α.Φ. πενταπλάσιο διάστημα απάτην άδειά του. Σε πε¬ 
ρίπτωση μη εκπλήρωσης του τελευταίου όρου ή μη λήψης 
πιστοποιητικού επιτυχούς παρακολούθησης του εκπαι¬ 
δευτικού προγράμματος, απαιτείται η επιστροφή των απο¬ 
δοχών που χορηγήθηκαν κατά τη διάρκεια της εκπαιδευτι¬ 
κής άδειας. Στην περίπτωση που ο εργαζόμενος υπερβεί 
αδικαιολόγητα τη διάρκεια της εκπαιδευτικής άδειας που 
του χορηγήθηκε, σύμφωνα με την παραπάνω παράγραφο, 
θεωρείται ότι απουσιάζει αδικαιολόγητα. 

ΠΑΡΑΓΡΑΦΟΣ 18.3. 

Στην περίπτωση που ο εργαζόμενος υπερβεί αδικαιο¬ 
λόγητα τη διάρκεια της άδειας που του χορηγήθηκε σύμ¬ 
φωνα με τις παραπάνω παραγράφους, ο εργαζόμενος θε¬ 
ωρείται ότι απουσιάζει αδικαιολόγητα, οπότε ισχύουν οι 
σχετικές διατάξεις του παρόντος Οργανισμού. 

Άρθρο 19 

Μητρώο και σύστημα αξιολόγησης προσωπικού 

ΠΑΡΑΓΡΑΦΟΣ 19.1. 

Για όλο το προσωπικό τηρείται, από το Γραφείο Προ¬ 
σωπικού μητρώο που περιλαμβάνει άλατα αναγκαία στοι¬ 
χεία που αφορούν την υπηρεσιακή κατάσταση των εργα¬ 
ζομένων όπως: 

1. Όνομα, επώνυμο, πατρώνυμο, χρονολογία και τόπο 
γέννησης, ημερομηνία γάμου, χρονολογία γέννησης παι¬ 
διών, διεύθυνση κατοικίας και τηλέφωνο. 

2. Την απόφαση πρόσληψης, τα τυπικά προσόντα, την 
ειδικότητα, τις θέσεις στις οποίες τοποθετήθηκε, κατά 
καιρούς, καθώς και τις αποφάσεις οικονομικής προαγω¬ 
γής και τις χορηγηθείσες έκτακτες αποδοχές. 

3. Τις κάθε είδους άδειες που χορηγήθηκαν στον εργα¬ 
ζόμενο καθώς και τις τυχόν επιβληθείσες ηθικές αμοιβές 
και πειθαρχικές ποινές. 

4. Το σύνολο των αποδοχών που λαμβάνει ο εργαζόμε¬ 
νος μετά από κάθε οικονομική μεταβολή. 

5. Τις ετήσιες εκθέσεις αξιολόγησης. 

ΠΑΡΑΓΡΑΦΟΣ 19.2. 

Η αξιολόγηση του προσωπικού γίνεται μία φορά τον 
χρόνο με τη μέθοδο της βαθμολόγησης κριτηρίων. Τα κρι¬ 
τήρια αυτά συνοδεύονται από συντελεστές βαρύτητας, οι 
οποίοι διαφοροποιούνται ανάλογα με τη θέση εργασίας 
και καθορίζονται με απόφαση του Δ.Σ. μετά από εισήγη¬ 
ση του Διευθυντή. Τα κριτήρια αξιολόγησης είναι: 

• καλή γνώση της εργασίας 

• προθυμία και πρωτοβουλία 

• αποτελεσματικότητα 

• συνεργασιμότητα και συλλογικότητα 

• συνέπεια και επιμέλεια 

ΠΑΡΑΓΡΑΦΟΣ 19.3. 

Μία φορά το χρόνο οι υπεύθυνοιτμημάτων συντάσσουν 
έκθεση αξιολόγησης των εργαζομένων. Η έκθεση για την 
υπηρεσιακή δράση και επίδοση των υπευθύνων τμημά¬ 
των συντάσσεται σε πρώτο βαθμό από τον Διευθυντή και 
σε δεύτερο από τον Πρόεδρο του Δ.Σ. Τέλος η έκθεση για 
τον Διευθυντή της Επιχείρησης συντάσσεται από τον 
Πρόεδρο του Δ.Σ. και υποβάλλεται στο Δ.Σ. για έγκριση. 
Αντίγραφο της έκθεσης για την υπηρεσιακή δράση και 
επίδοση του κάθε εργαζομένου τίθεται σε γνώση του, το 
υπογράφει και παράλληλα μπορεί να αναγράψει τις από¬ 
ψεις του σε αυτό. 

Άρθρο 20 

Πειθαρχικά παραπτώματα 

ΠΑΡΑΓΡΑΦΟΣ 20.1. 

Πειθαρχικό παράπτωμα συνιστά κάθε υπαίτια πράξη ή 
παράλειψη εργαζομένου, που αποτελεί παράβαση υπη¬ 
ρεσιακού καθήκοντος ή αντίκειται στην υπηρεσιακή τάξη 
ή είναι επιζήμια στα συμφέροντα της Επιχείρησης. Το 
υπηρεσιακό καθήκον των εργαζομένων και οι υποχρεώ¬ 
σεις που απορρέουν από αυτό, προσδιορίζονται από: 


• τις διατάξεις της κείμενης νομοθεσίας 

• τις διατάξεις του παρόντος Οργανισμού Εσωτερικής 
Υπηρεσίας 

• τις εντολές, εγκυκλίους και οδηγίες της Επιχείρησης 
και των αρμοδίων οργάνων της 

• τους κανόνες ασφάλειας στην εκτέλεση εργασίας 

• τις τυχόν συμφωνίες μεταξύ Επιχείρησης και εργαζο¬ 
μένων 

• την ατομική σύμβαση εργασίας μεταξύ της Επιχείρη¬ 
σης και του εργαζομένου 

• τη φύση της εργασίας κάθε ειδικότητας και θέσης ερ¬ 
γασίας 

• τους κανόνες της επιστήμης και της τέχνης 

• την καλή πίστη και τον κοινωνικό σκοπό που επιτελεί 
η Επιχείρηση 

Παραπτώματα που δεν προβλέπονται ρητά από τον πα¬ 
ρόντα Οργανισμό κατατάσσονται σε μία από τις πλησιέ- 
στερες ανάλογες ή παρεμφερείς περιπτώσεις των παρα¬ 
πτωμάτων που προβλέπονται στον παρόντα Οργανισμό 
και στη νομοθεσία. 

ΠΑΡΑΓΡΑΦΟΣ 20.2. 

Κάθε πειθαρχικό παράπτωμα τιμωρείται ανάλογα με τη 
σοβαρότητάτου σύμφωνα με τις διατάξεις αυτού του Ορ¬ 
γανισμού. 

ΠΑΡΑΓΡΑΦΟΣ 20.3. 

Ενδεικτικά πειθαρχικά παραπτώματα είναι: 
ί. η αναξιοπρεπής και ανάρμοστη συμπεριφορά και δια¬ 
γωγή μέσα στην Επιχείρηση ή έξω από αυτήν, τόσο απέ¬ 
ναντι στους συναδέλφους όσο και απέναντι σε τρίτους. 

ϋ. η αδιαφορία, η αμέλεια, η ατελής εκτέλεση, η αδικαι¬ 
ολόγητη αποχή ή και η άρνηση εκτέλεσης της εργασίας 
που του έχει ανατεθεί. 

ίϋ. η φθορά από εγκατάλειψη ή κακή χρήση και η απώ¬ 
λεια αντικειμένων / υλικών / εργαλείων που αποτελούν πε¬ 
ριουσία της Επιχείρησης, καθώς και η μη έγκαιρη αναφο¬ 
ρά της φθοράς ή της απώλειας στους Προϊσταμένους. 

ίν. η αποσιώπηση πειθαρχικών παραπτωμάτων των υφι¬ 
σταμένων από τους Προϊστάμενους. 

ν. η παράλειψη της άσκησης του επιβεβλημένου υπη¬ 
ρεσιακού ελέγχου. 

νί. η υπεξαίρεση ή ιδιόχρηση των περιουσιακών στοιχεί¬ 
ων της Επιχείρησης. 

νϋ. η χρησιμοποίηση υπηρεσιακών πληροφοριών που 
γνωρίζει ο υπάλληλος για δικό του όφελος ή για όφελος 
προσώπων που συνδέονται με αυτόν. 

νίϋ. η άμεση ή έμμεση συμμετοχή σε δημοπρασία ανά¬ 
θεσης έργου ή προμηθειών της Επιχείρησης, 
ίχ. η μη τήρηση του ωραρίου εργασίας που έχει ορισθεί. 
χ. η χρησιμοποίηση της ιδιότητας του εργαζόμενου 
στην Επιχείρηση για ίδιο όφελος ή έναντι οποιουδήποτε 
ανταλλάγματος, προς όφελος τρίτου, κατά παράβαση 
του υπηρεσιακού καθήκοντος, της υποχρέωσης πίστης 
προς την Επιχείρηση, των χρηστών και συναλλακτικών 
ηθών. 

Άρθρο 21 

Πειθαρχικές κυρώσεις 
ΠΑΡΑΓΡΑΦΟΣ 21.1. 

Η δίωξη και η τιμωρία κάθε πειθαρχικού παραπτώματος 
αποτελεί υπηρεσιακό καθήκον. Κάθε πειθαρχικό παρά¬ 
πτωμα έχει ως άμεση συνέπεια την επιβολή πειθαρχικής 
ποινής. Αρμόδια όργανα για την επιβολή των πειθαρχικών 
ποινών είναι εκτός από τη διοικητική ιεραρχία, το πρώτο- 

βάθμιο, καθώς και το δευτεροβάθμιο Πειθαρχικό Συμ¬ 
βούλιο της Επιχείρησης. Οι πειθαρχικές ποινές που επι¬ 
βάλλονται είναι: 

• η προφορική παρατήρηση και η έγγραφη παρατήρη¬ 
ση 

• η έγγραφη επίπληξη 

• το πρόστιμο 

• η προσωρινή παύση 

• η οριστική απόλυση 

ΠΑΡΑΓΡΑΦΟΣ 21.2. 

Οι πειθαρχικές δικαιοδοσίες είναι οι εξής: Η προφορική 
παρατήρηση επιβάλλεται από τους υπεύθυνους γραφεί¬ 
ων, η δε έγγραφη παρατήρηση από τους υπεύθυνους 
τμημάτων. Η έγγραφη επίπληξη επιβάλλεται από τους 
υπεύθυνους τμημάτων ενώ το πρόστιμο που δεν μπορεί 
να υπερβαίνει το 1 /4 των μηνιαίων αποδοχών επιβάλλεται 
από τον Διευθυντή μετά από σχετική εισήγηση του Υπεύ¬ 
θυνου Τμήματος. Η ποινή της προσωρινής παύσης επι¬ 
βάλλεται από το πρωτοβάθμιο Πειθαρχικό Συμβούλιο ενώ 
η οριστική απόλυση από το δευτεροβάθμιο Πειθαρχικό 
Συμβούλιο. Οι ποινές στους υπεύθυνους τμημάτων ή 
γραφείων επιβάλλονται κατά περίπτωση από τους αντί¬ 
στοιχους ιεραρχικά ανωτέρους. 

ΠΑΡΑΓΡΑΦΟΣ 21.3. 

Το Πρωτοβάθμιο Πειθαρχικό Συμβούλιο είναι τριμελές 
και συγκροτείται από ένα μέλος του Δ.Σ. ως πρόεδρο, 
από τον Διευθυντή της Επιχείρησης και από τον Υπεύθυ¬ 
νο Τμήματος που ανήκει ο εργαζόμενος, η περίπτωση του 
οποίου πρόκειται να εξεταστεί. 

Το Δευτεροβάθμιο Πειθαρχικό Συμβούλιο είναι πεντα¬ 
μελές και συγκροτείται από δύο μέλη του Δ.Σ., εκ των 
οποίων το ένα προεδρεύει, από τον Διευθυντή της Επιχεί¬ 
ρησης και από τον Υπεύθυνο Τμήματος που ανήκει ο ερ¬ 
γαζόμενος, η περίπτωση του οποίου πρόκειται να εξετα¬ 
στεί, και από ένα εκπρόσωπο των εργαζομένων. 

Οι πειθαρχικές παραβάσεις του Διευθυντή τιμωρούνται 
με απόφαση του Δ.Σ. της Επιχείρησης, ύστερα από εισή¬ 
γηση του Προέδρου της. 

ΠΑΡΑΓΡΑΦΟΣ 21.4. 

Πριν από την επιβολή των ποινών ο Διευθυντής της Επι¬ 
χείρησης οφείλει με έγγραφό του να καλέσει τον εργαζό¬ 
μενο που υπέπεσε σε πειθαρχικό παράπτωμα να απολο- 
γηθεί εγγράφως εντός τριών (3) ημερών. Αν περάσει η πα¬ 
ραπάνω προθεσμία άπρακτη, τότε κρίνεται αναπο¬ 
λόγητος και του επιβάλλεται ποινή. Έγγραφο της Επιχεί¬ 
ρησης, το οποίο απευθύνεται σε οποιονδήποτε εργαζό¬ 
μενο που δεν προσέρχεται ή αρνείται να το παραλάβει, 
θεωρείται ότι του επιδόθηκε νόμιμα μόλις περάσουν πέ¬ 
ντε (5) ημέρες από την τοιχοκόλληση του εγγράφου στον 
πίνακα ανακοινώσεων της Επιχείρησης. Η μέρα της τοι¬ 
χοκόλλησης πρέπει να βεβαιώνεται από πρωτόκολλο τοι¬ 
χοκόλλησης όπου υπογράφουν τρεις (3) μάρτυρες υπάλ¬ 
ληλοι της Επιχείρησης. 

ΠΑΡΑΓΡΑΦΟΣ 21.5. 

Σε περίπτωση επιβολής ποινής ο εργαζόμενος μπορεί 
μέσα σε προθεσμία τριών (3) ημερών να προσβάλλει την 
απόφαση στο αμέσως ανώτερο πειθαρχικό όργανο. Στην 
απόφαση με την οποία επιβάλλεται στον εργαζόμενο πει¬ 
θαρχική ποινή προσωρινής παύσης ή οριστικής απόλυ¬ 
σης, μπορεί να γίνει προσφυγή από τον ενδιαφερόμενο 
στο αρμόδιο Διοικητικό Δικαστήριο μέσα στην προθεσμία 
που ορίζει ο νόμος. Στην περίπτωση αυτή αναστέλλεται η 
εκτέλεση της ποινής. 


ΠΑΡΑΓΡΑΦΟΣ 21.6. 

Το πρόστιμο ως πειθαρχική ποινή μπορεί να φτάσει μέ¬ 
χρι το 1/4 των μηνιαίων αποδοχών του εργαζομένου. Η 
προσωρινή παύση που επιβάλλεται είναι τουλάχιστον δέ¬ 
κα (10) ημερών και μικρότερη των τριών (3) μηνών χωρίς 
να καταβάλλονται αποδοχές. 

Σε περίπτωση συρροής παραπτωμάτων επιβάλλεται η 
ποινή που αντιστοιχεί στο βαρύτερο παράπτωμα. Για την 
επιμέτρηση της ποινής λαμβάνεται υπόψη η βαρύτητα 
του παραπτώματος, οι περιστάσεις που οδήγησαν σ’ αυ¬ 
τό, το ύψος της υλικής ή ηθικής βλάβης που υπέστη η Επι¬ 
χείρηση και τυχόν υποτροπή ή συρροή παραπτωμάτων. 

ΠΑΡΑΓΡΑΦΟΣ 21.7. 

Το πειθαρχικό παράπτωμα παραγράφεται σε ένα χρόνο 
από την ημέρα που ο Διευθυντής έλαβε γνώση του αδική¬ 
ματος και του υπαίτιου εργαζομένου. Σε κάθε περίπτωση 
το αδίκημα παραγράφεται μετά από τρία (3) χρόνια από 
τη διάπραξη. Η άσκηση πειθαρχικής δίωξης διακόπτει την 
παραγραφή ως προς τον φερόμενο ως υπαίτιο. Η παρα¬ 
γραφή προγενέστερου πειθαρχικού παραπτώματος ανα¬ 
στέλλεται για όσο χρόνο διαρκεί η πειθαρχική διαδικασία 
που κινήθηκε για μεταγενέστερο παράπτωμα που δια- 
πράχθηκε με σκοπό την συγκάλυψη του πρώτου. 

Πειθαρχικό παράπτωμα που έχει παραγραφεί και διαπι¬ 
στώνεται τυχαία κατά τη διερεύνηση άλλου παραπτώμα¬ 
τος, λαμβάνεται υπόψη ως επιβαρυντική περίπτωση στην 
επιμέτρηση της ποινής που τυχόν θα επιβληθεί. Η άσκηση 
ποινικής δίωξης ακόμη και στην περίπτωση που απαιτεί¬ 
ται έγκλιση, είναι ανεξάρτητη από την πειθαρχική διαδι¬ 
κασία, το Δ.Σ. όμως σε περίπτωση ποινικής δίωξης μπορεί 
να αναστείλει την πειθαρχική διαδικασία μέχρι πέρατος 
της εκκρεμοδικίας. 

Πραγματικά γεγονότα που βεβαιώθηκαν κατά την ποινι¬ 
κή διαδικασία αξιολογούνται και λαμβάνονται ελεύθερα 
υπόψη από τα Πειθαρχικά Συμβούλια. Μέσα σε ένα χρό¬ 
νο από την έκδοση αμετάκλητης καταδικαστικής απόφα¬ 
σης είναι δυνατή η επανάληψη της πειθαρχικής διαδικα¬ 
σίας, αν πειθαρχικά είχε κριθεί ότι δεν έπρεπε να επιβλη¬ 
θεί ποινή, στη δε ποινική διαδικασία βεβαιώθηκαν 
περιστατικά που δεν είχε υπόψη του το Πειθαρχικό Συμ¬ 
βούλιο. 

Μέσα σε ένα χρόνο από την έκδοση αμετάκλητης αθω¬ 
ωτικής απόφασης από το ποινικό δικαστήριο, αν πειθαρ¬ 
χικά είχε επιβληθεί ποινή, είναι δυνατή η επανάληψη της 
πειθαρχικής διαδικασίας, εκτός αν η απαλλαγή οφείλεται 
σε τυπικούς λόγους. 

Οι αποφάσεις για πειθαρχικές ποινές επισυνάπτονται 
στον φάκελο του εργαζομένου και λαμβάνονται υπόψη 
στην υπηρεσιακή του εξέλιξη. 

Άρθρο 22 

Ηθικές και υλικές αμοιβές 

ΠΑΡΑΓΡΑΦΟΣ 22.1. 

Το Δ.Σ. της Επιχείρησης μπορεί με απόφασή του να 
απονέμει στο προσωπικό ηθικές αμοιβές για εξαιρετικές 
πράξεις κατά την εκτέλεση της υπηρεσίας ή για εξαιρετι¬ 
κή απόδοση ως εξής: 

ί. ευαρέσκεια 

ϋ. γραπτός έπαινος που ανακοινώνεται και στο υπόλοι¬ 
πο προσωπικό 

ίϋ. γραπτός έπαινος που ανακοινώνεται στον τοπικό τύ¬ 
πο 




2360 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΓΡΑΦΟΣ 22.2. 

ΕπίσηςτοΔ.Σ. καθορίζει για κάθε έτος τη χρηματική επι¬ 
βάρυνση (πριμ) που θα δοθεί στους εργαζόμενους εκεί¬ 
νους που βαθμολογήθηκαν με άνω του 89% στην ετήσια 
αξιολόγηση. Η επιβράβευση κυμαίνεται από 80 - 150% 
του μηνιαίου μισθού για κάθε επιβραβευμένο εργαζόμε¬ 
νο. Ο συνολικός αριθμόςτωνεπιβραβευμένων μετοντρό- 
πο αυτό μπορεί να φθάσει το 50% του συνόλου των εργα¬ 
ζομένων στην Επιχείρηση. 

Άρθρο 23 

Ισχύς του Οργανισμού 

ΠΑΡΑΓΡΑΦΟΣ 23.1. 

Η ισχύς του παρόντος Οργανισμού αρχίζει από την 
έγκρισή του από την αρμόδια Προϊσταμένη Αρχή. 

Ακροτελεύτιο Άρθρο 

Η δαπάνη που προκύπτει για την κάλυψη της μισθοδο¬ 
σίας του προσωπικού της ΔΕΥΑΦ, θα καλυφθεί από τα 
έσοδα της ΔΕΥΑΦ. Για το σκοπό αυτό, στον προϋπολογι¬ 


σμό της ΔΕΥΑΦ οικ έτους 2004, έχει προβλεφθεί συνολι¬ 
κή δαπάνη μισθοδοσίας 115.000,00 ευρώ, ως εξής, στον 
Κ.Α. 60.00.0000 το ποσό των 80.000,00 ευρώ για μισθο¬ 
δοσία τακτικού προσωπικού, στον Κ.Α. 60.03.0000 το πο¬ 
σό των 3.000,00 ευρώ ως εργοδοτική εισφορά τακτικού 
προσωπικού υπέρ ΙΚΑ, στον Κ.Α. 60.03.0101 το ποσό των 
15.000,00 ευρώ ως εργοδοτική εισφορά υπέρ ΤΥΔΚΥ και 
στον Κ.Α. 60.03.0301 το ποσό των 17.000,00 ευρώ ωςερ- 
γοδοτική εισφορά υπέρ ΤΑΔΚΥ. Γ ια τα επόμενα τέσσερα 
οικονομικά έτη έχει προϋπολογισθεί ότι η δαπάνη μισθο¬ 
δοσίας του προσωπικού της ΔΕΥΑΦ θα ανέλθει στο ποσό 
των 120.000,00 ευρώ κατ έτος και θα βαρύνει του αντί¬ 
στοιχους προϋπολογισμούς της ΔΕΥΑΦ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 28 Ιανουάριου 2005 

Με εντολή Γ ενικού Γ ραμματέα Περιφέρειας 
Η Διευθύντρια κ.α.α. 

Ν.ΑΔΑΜΙΔΗΣ 

